tripathysagar/odia_wiki huggingface dataset:
ବହୁଚର ମାତା  ହିନ୍ଦୀ :      ; ଗୁଜରାଟୀ:       ସତୀତ୍ୱ ଓ ଉର୍ବରତାର ଜଣେ ହିନ୍ଦୁ ଦେବୀ ଯିଏ ହିଂଗଲାଜ ମାତାଙ୍କର   ଏକ ଅବତାର । ଗୁଜରାଟ ଓ ରାଜସ୍ଥାନର ଅନ୍ୟ ସ୍ୱର୍ଗୀୟ ଦେବାଦେବୀ ଭଳି ସେ ଚାରଣ   ଥିଲେ । ବୋଦାପାଲ ଦେଠାଙ୍କର କନ୍ୟା ଥିଲେ ଦେବୀ ବହୁଚର । ଆଉ ମଧ୍ୟ ସେ ହିଜରା ଗୋଷ୍ଠୀର ରକ୍ଷକ ଥିଲେ । ଗୁଜରାଟ ପ୍ରଦେଶ, ଭାରତରେ ଥିବା ମେହସାନା ଜିଲ୍ଲାର ବେଚରାଜୀ   ଟାଉନରେ ତାଙ୍କର ମୂଖ୍ୟ ମନ୍ଦିର ଅବସ୍ଥିତ । କୋଲି   ଡକାୟତ ବାପାଇୟା ପୂଜା କରୁଥିଲା ବହୁଚର ମାତାଙ୍କୁ ଯାହାଙ୍କର ଶଙ୍ଖଳପୁରରେ ମୃତ୍ୟୁ ପରେ ଏକ ଗଛମୂଳେ ଗୋଟିଏ ଟିକି ମନ୍ଦିର କରି ପୂଜା କରୁଥିଲା । ବର୍ଣ୍ଣନା ଓ ଚିହ୍ନ ବହୁଚର ଏକ ଚାରଣ ସମାଜରେ ଜନ୍ମ ଗ୍ରହଣ କରିଥିଲେ । ଦେବୀ ବହୁଚର ଥିଲେ ବୋଦାପାଲ ଦେଠାଙ୍କର କନ୍ୟା । ବହୁଚର ମାତାଙ୍କର ବାମ ତଳ ହାତରେ ଖଣ୍ଡା ଥାଏ, ବାମ ଉପର ହାତରେ ପବିତ୍ର ବହି ଥାଏ, ଡାହାଣ ତଳ ହାତଟି ଅଭୟ ମୁଦ୍ରାରେ ଥାଏ ଓ ଡାହାଣ ଉପର ହାତରେ ତ୍ରିଶୂଳ ଥାଏ । ତାଙ୍କର ବାହନ ଗଞ୍ଜା ଅଟେ ଯାହା ଏକ ନିଷ୍କପଟ ଚିହ୍ନ । ଏକ ତଥ୍ୟ ଅନୁସାରେ ସେ ଶ୍ରୀ ଚକ୍ରର ଜଣେ ଦେବୀ ଥିଲେ । ତାଙ୍କର ପ୍ରକୃତ ବାହନ କୁରକୁଟ ଯିଏ ଦୁଇ ପାଟି ବିଶିଷ୍ଟ ଏକ ସାପ । ବହୁଚର ତଳ ପାଖରେ ବସୁଥିଲେ ଓ ଅନ୍ୟଟିରେ ଥିଲେ ସହସ୍ରର , ଯାହାର ଅର୍ଥ ସେ ମୋକ୍ଷ ହେବା କୁଣ୍ଡାଳିନୀ ଜାଗ୍ରତ କରୁଛନ୍ତି । କିମ୍ବଦନ୍ତୀ ଗୋଟିଏ ପୁରାତନ ପରମ୍ପରା ଅନୁସାରେ ମାରୱାରର   ଗୋଟିଏ ଦେଠେ ପରିବାରରେ ବହୁଚର ଜନ୍ମ ଗ୍ରହଣ କରିଥିଲେ । ତାଙ୍କର ପିତା କାଠିଆୱାରର   କୋର୍ଟ କବି ଥିଲେ ଓ ତାଙ୍କର ମାତା ଦେବଲ ଜଣେ ଦେବୀ ଅବତାର ଥିଲେ । ଏକଦା ବହୁଚର ତାଙ୍କ ଭଉଣୀମାନଙ୍କ ସହିତ ପିତାଙ୍କୁ ସାକ୍ଷାତ କରିବାକୁ ଯିବା ଅବସରରେ ଶଙ୍ଖଳପୁରରେ ବିଶ୍ରାମ କଲେ । ସେଠାରେ ତାଙ୍କୁ କୋଲି ସମ୍ପ୍ରଦାୟର ବାପାଇୟା   ଆକ୍ରମଣ କରି ମାରିଦେଲା । ମୃତ୍ୟୁ ପୂର୍ବରୁ ବାପାଇୟାକୁ ନପୁଂସକ ହୋଇଯିବାକୁ ବହୁଚର ଅଭିଶାପ ଦେଲେ । ଅଭିଶାପ ପାଇବା ପରେ ସେ କ୍ଷମା ମାଗିବାରୁ ବହୁଚର ତାଙ୍କୁ କ୍ଷମା ଦେଇ କହିଲେ,  ଗୋଟିଏ ମନ୍ଦିର ତିଆରି କରି ମୋତେ ଦେବୀ ଭାବରେ ପୂଜା କରିବୁ । ତା  ପରେ ଆଶ୍ୱାସନା ଦେଇ କହିଲେ ନପୁଂସକମାନେ ମହିଳା ପୋଷାକରେ ସେହି ମନ୍ଦିର ପାଖରେ ରହି ତାଙ୍କୁ ଦେବୀ ଭାବରେ ପୂଜା କଲେ ମୁକ୍ତି ପାଇ ସ୍ୱର୍ଗର ମଣିଦ୍ୱୀପରେ ତାଙ୍କ ପାଖରେ ଏକ ସ୍ଥାନ ପାଇବେ । ନପୁଂସକ ବାପାଇୟା ସେଠାରେ ଏକ ବରଖଡ ଗଛ ପାଖରେ ଏକ ମନ୍ଦିର ତୋଳେଇ ସାରା ଜୀବନ ବିତେଇଲା । ଅନ୍ୟ ପକ୍ଷରେ ବହୁଚର ଜଣେ ପୁରୁଣା କୋଲି ଦେବୀ ହୋଇଥିବା ଅନେକ ବିଶ୍ୱାସ କରନ୍ତି । ମନ୍ଦିର ମନ୍ଦିର ପରିସରରେ ତିନୋଟି ମନ୍ଦିର ସ୍ଥାପିତ ହୋଇଛି । ସବୁଠାରୁ ପୁରାତନ ମନ୍ଦିର ଆଦ୍ୟସ୍ଥାନ ଏକ ଛୋଟ ମନ୍ଦିର ଯାହା ଚାରି ପାଖରେ ଛୋଟ ପତ୍ର ଥିବା ବରଖଡ଼ ଗଛ ବେଢି ରହିଛି ଓ ସେଠାରେ ଦେବୀ ପ୍ରଥମେ ଆବିର୍ଭାବ ହୋଇଥିବା ବିଶ୍ୱାସ କରାଯାଏ । ଏହି ମନ୍ଦିର ପାଖରେ  ମଧ୍ୟସ୍ଥାନ  ନାମକ ଏକ ଛୋଟ ମନ୍ଦିର ଅଛି ଯାହା ବାହାର ପାଖରେ ରୂପା ତାଲା ପଡ଼ିଛି ଓ ଭିତରେ ଦେବୀଙ୍କର ଏକ କଟା ମୂର୍ତ୍ତି ଅଛି । ଏହି ମନ୍ଦିରକୁ ଅଷ୍ଟାଦଶ ଶତାବ୍ଦୀରେ ଫଡନାଭିସ ନାମକ ଜଣେ ମରହଟ୍ଟା ବ୍ୟକ୍ତି ତୋଳେଇଥିଲେ । ୧୭୭୯ ଖ୍ରୀଷ୍ଟାବ୍ଦରେ ବରୋଦାର ମରହଟ୍ଟା ଶାସକଙ୍କ ସାନ ଭାଇ ମାନାଜିରାଓ ଗାଇକୋୱାଡ ମୂଳ ମନ୍ଦିର ପାଖରେ ଏକ ଗୃହ ତିଆରି କରିବାରୁ ଦେବୀ ତାଙ୍କୁ ଏକ ଅର୍ବୁଦ ରୋଗର ଶିକାର ହେବାକୁ ଅଭିଶାପ ଦେଇଥିଲେ । ଅଧୁନା ତୃତୀୟ ମନ୍ଦିରକୁ ମୁଖ୍ୟ ମନ୍ଦିର ମାନ୍ୟତା ଦିଆଯାଇଛି ଯେଉଁଥିରେ କ୍ୱାର୍ଜ କ୍ରିଷ୍ଟାଲ ତିଆରି ବାଲା ଯନ୍ତ୍ର   ଅଛି ଯାହା ଦେବୀଙ୍କର ପ୍ରତିନିଧିତ୍ୱ କରୁଛି । ଅଷ୍ଟାଦଶ ଶତାବ୍ଦୀରେ ଫଡାନାଭିସ ତାହାକୁ ତିଆର କରିଥିଲେ । ସନ୍ଥ କପିଲଦେବ ଓ କଲରି ରାଜା ତେଜପାଲଙ୍କର ସେହି ମନ୍ଦିର ତିଆରି କରିବାରେ ଅନୁଦାନ ରହିଛି । ଏହି ମନ୍ଦିରରେ ପ୍ରସ୍ତର କାରୁକାର୍ଯ୍ୟ ଭରି ରହିଛି ଓ କାନ୍ଥ ରଙ୍ଗୀନ ହୋଇଛି । ଏହି ମନ୍ଦିର ବିଷୟରେ ଗୁଜରାଟ ଓ ରାଜସ୍ଥାନ ବାହାର ଲୋକମାନେ ଅଜ୍ଞାତ ଥିଲେ ମଧ୍ୟ ଏହାକୁ ଏକ ଛୋଟ ଶକ୍ତି ପୀଠ ମାନ୍ୟତା ଦିଆଯାଇଛି । ଏଠାକୁ ପ୍ରତିବର୍ଷ ପ୍ରାୟ ୧.୫ ନିୟୁତ ତୀର୍ଥ ଯାତ୍ରୀ ଆସନ୍ତି ।
ସୁର୍ଯ୍ୟମ୍ପାଲାୟାମ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ଏରୋଦେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସୁର୍ଯ୍ୟମ୍ପାଲାୟାମ ସହରର ମୋଟ ଜନସଂଖ୍ୟା ୨୧୮୯୩ ଅଟେ । ସେଥି ମଧ୍ୟରୁ ୫୧.୮୪% ଜଣ ପରୁଷ ହୋଇଥିବା ବେଳେ ୪୮.୧୬% ଜଣ ନାରୀ ଅଟନ୍ତି । ସୁର୍ଯ୍ୟମ୍ପାଲାୟାମର ସାକ୍ଷରତା ହାର ୬୪.୨୨% ଅଟେ । ଏହା ଜାତୀୟ ହାରଠାରୁ ୦.୬୨% ପ୍ରତିଶତ କମ ଅଟେ । ସେଥିରୁ ୩୮.୧୪% ପ୍ରତିଶତ ପୁରୁଷ ଓ ୨୬.୦୮% ନାରୀ ଅଟନ୍ତି । ୧୧.୧୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ସୁର୍ଯ୍ୟମ୍ପାଲାୟାମର ସରକାରୀ ଭାଷା ଅଟେ ।
ସାମବେଦ ହେଉଛି ବୈଦିକ ବାଙମୟର ତୃତୀୟ ଭାଗ ସାମ:ସ୍ତୁତି ବା ଛାନ୍ଦ,ବେଦ:ଜ୍ଞାନ  । ଏହାକୁ ଛନ୍ଦୋବଦ୍ଧ ଭାବେ ଗାନ କରାଯାଉଥିବାରୁ ଏହାକୁ ଛନ୍ଦୋଗ ମଧ୍ୟ କୁହାଯାଏ । ସର୍ବପୁରାତନ ସାମବେଦ ସଂହିତା ୧୭୦୦ ଖ୍ରୀଷ୍ଟପୂର୍ବର ବୋଲି ଅନୁମାନ କରାଯାଏ । ଏହାର ପୁର୍ବାର୍ଚ୍ଚିକ ଓ ଉତ୍ତରାର୍ଚ୍ଚିକ ନାମକ ଦୁଇଟି ଭାଗ ରହିଛି । ଏହି ଦୁଇ ଭାଗ ମଧ୍ୟରେ ୧୦ଟି ମନ୍ତ୍ର ବିଶିଷ୍ଟ ଏକ କ୍ଷୁଦ୍ର ଅଧ୍ୟାୟ  (ମହାନାମ୍ନୀ ଆର୍ଚ୍ଚିକ) ଅଛି  । ସମ୍ପୁର୍ଣ୍ଣ ସାମବେଦର ମନ୍ତ୍ର ସଂଖ୍ୟା ୧,୮୭୫ । ଏଥିମଧ୍ୟରୁ ସାମବେଦର ନିଜସ୍ୱ ମନ୍ତ୍ର ସଂଖ୍ୟା ୭୫, ଅନ୍ୟ ସମସ୍ତ ଋଗ୍‌ବେଦରୁ ନିଆଯାଇ ଗାନ ପ୍ରକ୍ରିୟା ପ୍ରସ୍ତୁତ ହୋଇଛି । ପୂର୍ବାର୍ଚ୍ଚିକ ପୂର୍ବାର୍ଚ୍ଚିକ ଚାରୋଟି ପର୍ବ ବା କାଣ୍ଡରେ ବିଭକ୍ତ ଯଥା: ଆଗ୍ନେୟ କାଣ୍ଡ, ଐନ୍ଦ୍ରକାଣ୍ଡ, ପାବମାନ କାଣ୍ଡ ଓ ଆରଣ୍ୟକ କାଣ୍ଡ । କାଣ୍ଡ ଗୁଡ଼ିକ କେତୋଟି ପ୍ରପାଠକରେରେ ବିଭକ୍ତ । ପ୍ରତ୍ୟେକ ପ୍ରପାଠକର ଦୁଇଟି ଅର୍ଦ୍ଧପ୍ରପାଠକ ଓ ପ୍ରତ୍ୟେକ ଅର୍ଦ୍ଧ ପ୍ରପାଠକରେ ପାଞ୍ଚଟି ଲେଖାଏଁ ଦଶତି ଥାଏ । ଗୋଟିଏ ଦଶତିରେ ୧୦ଟି ମନ୍ତ୍ର ରହିବା ସ୍ୱାଭାବିକ ହେଲେ ମଧ୍ୟ କେତେକ ଦଶତିରେ କମ ବା ଅଧିକ ମନ୍ତ୍ର ରହିଛି । ପୂର୍ବାର୍ଚ୍ଚିକର ମନ୍ତ୍ର ସଂଖ୍ୟା ୬୪୦ । ଉତ୍ତରାର୍ଚ୍ଚିକ ଉତ୍ତରାର୍ଚ୍ଚିକରେ ୨୧ଟି ଅଧ୍ୟାୟ ୯ଟି ପ୍ରପାଠକରେ ବିଭକ୍ତ ହୋଇ ରହିଛି । ଏଥିରେ ଦଶତି ବଦଳରେ ସୂକ୍ତିର ଗଣନା କରାଯାଏ । ଉତ୍ତରାର୍ଚ୍ଚିକର ସୂକ୍ତ ସଂଖ୍ୟା ୪୦ ଓ ମନ୍ତ୍ର ସଂଖ୍ୟା ୧୨୨୫ । ଶାଖା ଏହାର ଶାଖାଗୁଡ଼ିକ ଅନୁଧ୍ୟାନ କଲେ ଜଣାଯାଏ ଚାରଣବ୍ୟୁହ ଏହାର ୧୦୦୦ ଶାଖା ଥିବାର କହିଛନ୍ତି । କିନ୍ତୁ ବର୍ତ୍ତମାନ କେବଳ ୩ଟି ଶାଖା ହିଁ ବଞ୍ଚିରହିଛି । ଯଥା- କୌଥୁମୀ ଶାଖା: ଉତ୍ତର ଭାରତ, ଗୁଜରାଟ, ପଶ୍ଚିମବଙ୍ଗ, ଓଡ଼ିଶା, ଆନ୍ଧ୍ର, ଉତ୍ତର ତାମିଲନାଡୁ ଆଦି ସ୍ଥାନ ମାନଙ୍କରେ କୌଥୁମୀ ଶାଖାର ପ୍ରଚଳନ ଅଛି । ରାଣାୟଣୀୟ ଶାଖା:ମହାରାଷ୍ଟ୍ର,କର୍ଣ୍ଣାଟକ । ଜୈମିନୀୟ (ତଲବକାର) ଶାଖା: ଦକ୍ଷିଣ ତାମିଲନାଡୁ, କେରଳ  । ସାମବେଦର ଉପନିଷଦ ହେଉଛି-କେନ ଉପନିଷଦ (ଜୈମିନୀୟ ଶାଖା) ଓ ଛାନ୍ଦୋଗ୍ୟ ଉପନିଷଦ  । ଏହାର ବ୍ରାହ୍ମଣଗ୍ରନ୍ଥମାନେ ହେଲେ-ତାଣ୍ଡ୍ୟ ମହାବ୍ରାହ୍ମଣ,ବଂଶ ବ୍ରାହ୍ମଣ,ଜୈମିନୀୟ ତଲବକାର ବ୍ରାହ୍ମଣ । ଏହାର କଳ୍ପସୂତ୍ରଗୁଡ଼ିକ ହେଲା-ଦ୍ରାହ୍ୟାୟଣ (କୌଥୁମୀ), ଲାଟ୍ୟାୟନ, ଜୈମିନୀୟ, ମଷକ  । କୌଥୁମ ଶାଖାରେ ଦୁଇଟି ଗୃହ୍ୟସୂତ୍ର ଅବଲମ୍ବନ କରାଯାଏ-ଗୋଭିଲ୍ୟ (ଉତ୍ତର ଭାରତ), ଖାଦିର ଆନ୍ଧ୍ର, ତାମିଲନାଡୁ  ।
ଭାସୋପ୍ରେସିନ, ଏକ ବିକ୍ରୟ ନାମ ଆର୍ଗିପ୍ରେସିନ, ଏକ ଔଷଧ ଯାହା  'ସକ୍' ରେ ତରଳ ପଦାର୍ଥ ଉପ‌ଯୋଗକାରୀ ରିସସିଟେସନ ବା ନର୍-ଏପିନେଫ୍ରିନ ସାହାଯ୍ୟ ନେଇ ମଧ୍ୟ କୌଣସି ଫଳପ୍ରଦ ନ ହେଲେ ବ୍ୟବହୃତ ହୁଏ  ହୃଦ୍‌‌ରୋଧ, ମଧୁମେହ ଇନସିପିଡସ, ପାରାଲିଟିକ ଇଲିଅସ ଏବଂ ଖାଦ୍ୟନଳୀ ରକ୍ତସ୍ରାବ ରୋଗମାନଙ୍କରେ ମଧ୍ୟ ଏହା ବ୍ୟବ‌ହାର କରାଯାଇପାରେ । ଏହା ଅନେକ ଡାକ୍ତରୀ ପରୀକ୍ଷଣର ଅଂଶ ଭାବରେ ମଧ୍ୟ ବ୍ୟବହୃତ ହୋଇପାରେ  ଏହା ଇଞ୍ଜେକ୍ସନଦ୍ୱାରା ଦିଆଯାଏ  ପ୍ରଭାବ ଆରମ୍ଭ ହୋଇ ୧୫ ମିନିଟରେ ମଧ୍ୟରେ ଦ୍ରୁତ ଗତିରେ ସର୍ବାଧିକ ପ୍ରଭାବ ପ୍ରଭାବ ପଡ଼ିଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡ ବୁଲା, ପେଟ ଫମ୍ପା, ମୁଣ୍ଡ ବିନ୍ଧା କିମ୍ବା କମ୍ପନ ହୋଇପାରେ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ମନ୍ଥର ହୃଦସ୍ପନ୍ଦନ, ମେସେଣ୍ଟେରିକ୍ ଇସକେମିଆ, ଜଳ ବିଷକ୍ରିୟା ଏବଂ କରୋନାରୀ ସ୍ୱଳ୍ପ ରକ୍ତ ପ୍ରବାହ ଅନ୍ତର୍ଭୁକ୍ତ ହୋଇପାରେ  ଗର୍ଭାବସ୍ଥାର ପରବର୍ତ୍ତୀ ଭାଗରେ ଏହା ଦେଲେ ଜରାୟୁର ସଂକୋଚନ ହୋଇପାରେ  ଏହା ଭାସୋପ୍ରେସିନ ରିସେପ୍ଟରକୁ ସକ୍ରିୟ କରି ରକ୍ତନଳୀ ସଂକୋଚନ କରି କାର୍ଯ୍ୟକ୍ଷମ ହୁଏ  ବୃକ୍‌କରେ ପରିସ୍ରାର ସାନ୍ଦ୍ରତା ବୃଦ୍ଧିପାଏ । ଭାସୋପ୍ରେସିନ ସର୍ବ ପ୍ରଥମେ ୧୯୫୩ ମସିହାରେ ଭିନସେଣ୍ଟ ଡୁ ଭିଗନୋଡ଼ ଅଲଗା କରିଥିଲେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏହାର ୨୦ ୟୁନିଟ୍ର ଏକ ଭାଏଲ ନିମନ୍ତେ ଏନଏଚଏସ ୨୦୨୦ ମସିହାର 80 ପାଉଣ୍ଡ ଖର୍ଚ୍ଚ କରିଥାଏ  ଯୁକ୍ତରାଷ୍ଟ୍ରରେ ଏହା ପ୍ରାୟ ୬୦ ଡଲାର ଅଟେ
ବନମାଳୀ ବାବୁ  (୯ ମାର୍ଚ୍ଚ ୧୯୧୮ - ୫ ଅଗଷ୍ଟ ୧୯୯୮) ଜଣେ ଭାରତୀୟ ରାଜନୀତିଜ୍ଞ ଥିଲେ  । ସେ ଭାରତୀୟ ଜାତୀୟ କଂଗ୍ରେସର ଜଣେ ପ୍ରତିନିଧି ଭାବରେ ରାଜନୀତିରେ ସକ୍ରିୟ ଥିଲେ । ୧୯୬୧ ମସିହାରେ ବନମାଳୀ ବାବୁ କଂଗ୍ରେସ ଦଳର ପ୍ରତିନିଧି ଭାବରେ ସମ୍ବଲପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭା ଏବଂ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହାପରେ ୧୯୭୧ ମସିହାରେ ସେ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବନମାଳି ୧୯୧୮ ମସିହାର ମାର୍ଚ୍ଚ ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋକୁଳ ଚନ୍ଦ୍ର ବାବୁ ଓ ପତ୍ନୀଙ୍କ ନାମ ସରୋଜ କୁମାରୀ । ତାଙ୍କ ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକ ଓ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ବନମାଳି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୧ ମସିହାରୁ ୧୯୭୭ ମସିହାଯାଏଁ ସେ ଲୋକ ସଭାର ସାଂସଦ ଭାବରେ ମଧ୍ୟ କାର୍ଯ୍ୟ କରିଥିଲେ । ମୃତ୍ୟୁ ବନମାଳି ବାବୁ ୧୯୯୮ ମସିହାର ମଇ ମାସ ୮ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୦ ବର୍ଷ ବୟସ ହୋଇଥିଲା ।
ଇଶାନ୍ତ ଶର୍ମା  (ଜନ୍ମ ୨ ସେପ୍ଟେମ୍ବର ୧୯୮୮) ଭାରତୀୟ କ୍ରିକେଟ ଦଳର ଜଣେ ସଦସ୍ୟ  । ସେ ଜଣେ ଡାହାଣହାତୀ ପେସ ବୋଲର । ମାତ୍ର ୧୮ ବର୍ଷ ବୟସରେ ସେ ଦକ୍ଷିଣଆଫ୍ରିକା ଦଳ ବିପକ୍ଷରେ ହେବାକୁ ଥିବା ଖେଳ ପାଇଁ ଭାରତୀୟ ଜାତୀୟ ଦଳ ପକ୍ଷରୁ ଚୟନ ହୋଇଥିଲେ । ୨୦୧୧ରେ ସେ ବିଶ୍ୱର ପଞ୍ଚମ ଶ୍ରେଷ୍ଠ କନିଷ୍ଠ ଖେଳାଳି ଭାବରେ ୧୦୦ଟି ଟେଷ୍ଟ ୱିକେଟ ନେଇଥିଲେ । ଘରୋଇ ଓ ପ୍ରଥମ ଶ୍ରେଣୀ କ୍ୟାରିୟର ଘରୋଇ କ୍ରିକେଟ ସେ ଦିଲ୍ଲୀ ତରଫରୁ ଖେଳନ୍ତି । ସେ ୧୯ ବର୍ଷ କମ ଭାରତୀୟ ଦଳ ତରଫରୁ ଇଂଲଣ୍ଡ ଟୁର ଓ ପାକିସ୍ତାନ ଟୁର ପାଇଁ ଚୟନ ହୋଇଥିଲେ ଓ ଉନ୍ନତ ପ୍ରଦର୍ଶନ କରି ସମସ୍ତଙ୍କ ଦୃଷ୍ଟି ଆକର୍ଷଣ କରିଥିଲେ । ଆନ୍ତର୍ଜାତୀୟ କ୍ୟାରିୟର ୨୦୦୭ରେ ବାଂଲାଦେଶ ଟୁର ପାଇଁ ମନୋନୟନ ହୋଇଥିଲେ ଓ ପରେ ପରେ ଇଂଲଣ୍ଡ ଗସ୍ତରେ ଯାଇଥିଲେ । ସେହି ବର୍ଷ ପାକିସ୍ତାନ ଟୁରରେ ଯାଇ ଟେଷ୍ଟ ମ୍ୟାଚରେ ୫ଟି ୱିକେଟ ଅକ୍ତିଆର କରିଥିଲେ । ତାଙ୍କ ଉନ୍ନତ ପ୍ରଦର୍ଶନ ଜାରି ରଖି ସେ ଅଷ୍ଟ୍ରେଲିଆ ଗସ୍ତରେ ଯାଇଥିଲେ । ପର୍ଥରେ କଙ୍ଗାରୁ ଦଳର ଅଧିନାୟକ ରିକି ପଣ୍ଟିଂଙ୍କୁ ସାଂଘାତିକ ବୋଲିଂ କରି ଚର୍ଚାକୁ ଆସିଥିଲେ । ୧୦ ଫ୍ରେବୁଆରୀ ୨୦୦୮ର ସିବି ସିରିଜରେ ଆଷ୍ଟ୍ରେଲିଆ ଦଳର ୪ଟି ଗୁରୁତ୍ୱପୂର୍ଣ ୱିକେଟ ନେଇ ଭାରତକୁ ଜିତାଇଥିଲେ ।
ହଜ  ଆରବୀ :   ହଜ  "ତୀର୍ଥଯାତ୍ରା" , ଏକ ଇସଲାମୀୟ ତୀର୍ଥଯାତ୍ରା ଏବଂ ମୁସଲିମମାନଙ୍କ ପବିତ୍ର ସହର ମକ୍କା ସହରରେ ପ୍ରତିବର୍ଷ ହେଉଥିବା ବିଶ୍ୱର ସବୁଠାରୁ ସମ୍ମେଳନ ଅଟେ । ଏହା ଇସ୍ଲାମର ପାଞ୍ଚୋଟି ସ୍ତମ୍ଭରୁ ଏକ ଅଟେ, ତାସହ ଏହା ଏକ ଧାର୍ମିକ କର୍ତ୍ତବ୍ୟ ଅଟେ ଯାହା ନିଜ ଜୀବନ କାଳରେ ଅତି କମରେ ଗୋଟିଏ ଥର ପୁରଣ କରିବା ସମସ୍ତ ମୁସଲମାନ , ସେ ସ୍ତ୍ରୀ ହେଉ କିମ୍ବା ପୁରୁଷର କର୍ତ୍ତବ୍ୟ ଅଟେ ଯାହାର କି ସକ୍ଷମ ଶରୀର ହେବା ସହ ଏହାର ଖର୍ଚ୍ଚ ଉଠେଇବାରେ ସମର୍ଥ ହୋଇପାରୁଥିବେ । ଶାରୀରିକ ଏବଂ ଆର୍ଥିକ ରୂପରେ ହଜ କରିବାରେ ସକ୍ଷମ ହେବାର ସ୍ଥିତିକୁ ଇସ୍ତି 'ତାହ କୁହାଯାଏ ଏବଂ ଯେଉଁ ମୁସଲମାନମାନେ ଏହି ସର୍ତ୍ତକୁ ପୁରଣ କରନ୍ତି ସେମାନଙ୍କୁ ମୁସ୍ତାତି କୁହାଯାଇଥାଏ । ହଜ ମୁସଲମାନମାନଙ୍କର ଏକଜୁଟ ପ୍ରଦର୍ଶନୀ ହେବା ସହ ସେମାନଙ୍କ ଆଲ୍ଲାହ (ଈଶ୍ୱର)ଙ୍କୁ ବିଶ୍ୱାସ କରିବାର ଏକ ମୁଖ୍ୟ ଆଦର୍ଶ ଅଟେ  । ଏହି ତୀର୍ଥଯାତ୍ରା ଇସ୍ଲାମି କ୍ୟାଲେଣ୍ଡରର ୧୨ବିଂ ଏବଂ ଅନ୍ତିମ ମାସର  "ଧୂ ଅଲ ହିଜ୍ଜାହ" ର ୮ବିଂରୁ ୧୨ବିଂ ତାରିଖ ପର୍ଯ୍ୟନ୍ତ ଚାଲିଥାଏ । ଇସ୍ଲାମୀ କ୍ୟାଲେଣ୍ଡର ଏକ ଚନ୍ଦ୍ର କ୍ୟାଲେଣ୍ଡର ଅଟେ , ଏଥିପାଇଁ ଏଥିରେ ପଶ୍ଚିମୀ ଦେଶର ପ୍ରୟୋଗରେ ଆସୁଥିବା ଗ୍ରେଗୋରୀୟନ କ୍ୟାଲେଣ୍ଡରରେ ଏଗାର ଦିନ କମ ହୋଇଥାଏ , ଏଥିପାଇଁ ଗ୍ରେଗୋରୀୟନ କ୍ୟାଲେଣ୍ଡର ଅନୁସାରେ ହଜର ତାରିଖ ପ୍ରତିବର୍ଷ ବଦଳି ଥାଏ । ଇହରମ ଏକ ବିଶେଷ ଆଧ୍ୟାତ୍ମିକ ସ୍ଥିତି ଅଟେ ଯେଉଁଥିରେ ମୁସଲମାନ ହଜ ଅନୁସାରେ ରହିଥାଏ । ୭ବିଂ ଶତାବ୍ଦୀରୁ ହଜ ଇସ୍ଲାମର ପୈଗମ୍ବର ମୁହମ୍ମଦଙ୍କ ଜୀବନ ସହିତ ଯୋଡିହୋଇ ରହିଛି , କିନ୍ତୁ ମୁସଲମାନମାନେ ମାନନ୍ତି କି, ମକ୍କାର ତୀର୍ଥ ଯାତ୍ରାର ଏହି ଚଳଣି ହଜାର ବର୍ଷରୁମାନେ ଇବ୍ରାହିମଙ୍କ ସମୟରୁ ଚାଲିଆସୁଛି । ତୀର୍ଥଯାତ୍ରୀ ସେହି ଲକ୍ଷ ଲୋକଙ୍କ ମଧ୍ୟରେ ସାମିଲ ହୁଅନ୍ତି ଯେଉଁମାନେ ଏକା ସଙ୍ଗେ ହଜର ସପ୍ତାହ ସମୟରେ ମକ୍କାର ଜମା ହୁଅନ୍ତି ଏବଂ ଏଠାରେ ବହୁ ଅନୁଷ୍ଠାନରେ ଅଂଶଗ୍ରହଣ କରନ୍ତି । ପ୍ରତ୍ୟେକ ବ୍ୟକ୍ତି ଏକ ଘନାକାର ଇମାରତ କାବାର ଚାରି ପାର୍ଶ୍ୱରେ ବାମ ପାର୍ଶ୍ୱ ଦେଇ ସାତ ଥର ଚାଲିଥା 'ନ୍ତି, ଯାହାକି ମୁସଲମାନ ମାନଙ୍କପାଇଁ ପ୍ରାର୍ଥନାର ଦିଗ ଅଟେ । ଅଳ ସଫା ଏବଂ ଅଳ ମାରବାହ ନାମକ ପାହାଡ଼ ମଧ୍ୟରେ ଆଗକୁ ଏବଂ ପଛକୁ ଚାଲନ୍ତି , ଜମଜମର କୂଅରୁ ପାଣି ପିଅନ୍ତି । ଚୌକସୀରେ ଠିଆ ହେବାପାଇଁ ଅରଫାତ ପର୍ବତର ମଇଦାନକୁ ଯା 'ନ୍ତି ଏବଂ ଏକ ସୈତାନକୁ ପଥର ମାରିବାର କର୍ମ ପୂରଣ କରିବା ପାଇଁ ପଥର ଫୋପାଡନ୍ତି । ଏହାପରେ ତୀର୍ଥଯାତ୍ରୀ ନିଜ ଚୁଟି ପକାନ୍ତି  (ଲଣ୍ଡା ହେବା) , ଏହାପରେ ଈଦ ଉଲ-ଅଧା ନାମକ ତିନି ଦିବସୀୟ ବିଶ୍ୱ ଉତ୍ସବ ପାଳନ୍ତି  ।
ସ୍ବର୍ଣ୍ଣପ୍ରଭା ତ୍ରିପାଠୀ  (ସ୍ବର୍ଣ୍ଣପ୍ରଭା ଷଡ଼ଙ୍ଗୀ) ଜଣେ ଓଡ଼ିଆ ଗାୟିକା  । ସେ ଆକାଶବାଣୀ କଟକରେ ଅନେକ ଗୀତରେ କଣ୍ଠଦାନ କରିଛନ୍ତି । କଣ୍ଠଶିଳ୍ପୀ ସ୍ବୟଂପ୍ରଭା ମିଶ୍ର ତାଙ୍କର ବଡ଼ ଭଉଣୀ ଓ କ୍ଷଣପ୍ରଭା ଷଡ଼ଙ୍ଗୀ ତାଙ୍କର ସାନ ଭଉଣୀ ।
ନିକୋଟିନାମାଇଡ  (ଇଂରାଜୀରେ ବା , ଅନ୍ୟ ନାମ ନିଆସିନାମାଇଡ) ଏକ ପ୍ରକାର ଭିଟାମିନ ବା ଜୀବସାର ଯାହା ଖାଦ୍ୟରେ ଓ ଖାଦ୍ୟ ଅନୁପୂରକରେ ଥାଏ ଓ ଆବଶ୍ୟକ ସ୍ଥଳେ ଔଷଧ ରୂପରେ ବ୍ୟବ‌ହାର କରାଯାଏ  । ନିଆସିନ ଅଭାବ ଜନିତ ପେଲାଗ୍ରା   ରୋଗର ପ୍ରତିଷେଧ ଓ ଚିକିତ୍ସାରେ ଏହା ପାଟିରେ ଦିଆଯାଏ । ଏହି ରୋଗରେ ନିକୋଟିନିକ ଏସିଡ  (ନିଆସିନ) ବ୍ୟବ‌ହାର କରାଯାଇପାରେ କିନ୍ତୁ ନିକୋଟିନାମାଇଡ ଦେଲେ ଚର୍ମ ଫ୍ଲସିଙ୍ଗ/ଲାଲ   ହୁଏନାହିଁ  । ବ୍ରଣ   ରୋଗରେ ଏହା କ୍ରିମ ଆକାରରେ ଲଗାଯାଏ । ନିକୋଟିନାମାଇଡର ଖୁବ୍ କମ୍ ପ୍ରତିକ୍ରିୟା ହୁଏ । ମାତ୍ରାଧିକ ଡୋଜ ଦେଲେ ଯକୃତ ସମସ୍ୟା   ହୋଇପାରେ । ନିର୍ଦ୍ଦିଷ୍ଟ ମାତ୍ରା ଦେଲେ ଗର୍ଭାବସ୍ଥାରେ ଏହା ନିରାପଦ ରହେ । ଜୀବସାର ଖ ଶ୍ରେଣୀ ବିଶେଷତଃ ଭିଟାମିନ ବି୩ କମ୍ପ୍ଲେକ୍ସର  ( 3 ) ଏହା ଏକ ଔଷଧ  । ନିକୋଟିନିକ ଏସିଡର ଏହା ଏକ ଆମାଇଡ   । ଇସ୍ଟ  , ମାଂସ  , ଦୁଧ ଓ ସବୁଜ ପରିବାରେ   ନିକୋଟିନାମାଇଡ ଥାଏ । ସନ୧୯୩୫ରୁ ୧୯୩୭ ମଧ୍ୟରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ଦୋକାନରେ ବିନା ପ୍ରେସକ୍ରିପସନରେ ବିକ୍ରୟ ହୁଏ । ଇଂଲଣ୍ଡରେ ଏହାର ଏକ ୬୦ଗ୍ରାମ ଟ୍ୟୁବର ଦାମ ପ୍ରାୟ ୭.୧୦ ପାଉଣ୍ଡ । ବ୍ୟବସାୟୀକ ଭିତ୍ତିରେ ଏହା ନିକୋଟିନିକ ଏସିଡରୁ ବା ୩-ସ୍ୟାନୋପାଇରିଡିନରୁ ତିଆରି ହୁଏ । ଅନେକ ଦେଶମାନଙ୍କରେ ଖାଦ୍ୟଶସ୍ୟରେ ଏହା ଯୋଗକରାଯାଇଥାଏ ।
ବାଙ୍ଗାଲୋର ଭେଙ୍କେଟରାମିୟା ନାଗରତ୍ନା  (ଜନ୍ମ ୩୦ ଅକ୍ଟୋବର ୧୯୬୨) ଭାରତର ଉଚ୍ଚତମ ନ୍ୟାୟାଳୟର ଜଣେ ମହିଳା ବିଚାରପତି  । କର୍ଣ୍ଣାଟକ ମୁଖ୍ୟ ନ୍ୟାୟାଳୟରେ ୨୦୦୮ରୁ ୨୦୨୧ ଯାଏଁ ବିଚାରପତି ରହିଥିବା ଶ୍ରୀମତି ନାଗରତ୍ନା ହେଉଛନ୍ତି ଭାରତର ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଶ୍ରୀ ଇ ଏସ୍ ଭେଙ୍କଟରାମିୟାଙ୍କ କନ୍ୟା । ପ୍ରାରମ୍ଭିକ ଜୀବନ ଏବଂ ଶିକ୍ଷା ନାଗରତ୍ନାଙ୍କ ପିତା ଇ. ଏସ୍. ଭେକେଟରାମିୟା ଥିଲେ ଭାରତର ଉଚ୍ଚତମ ନ୍ୟାୟାଲୟର ୧୯ ତମ ମୁଖ୍ୟ ବିଚାରପତି । ନାଗରତ୍ନା ଦିଲ୍ଲୀ ବିଶ୍ୱବିଦ୍ୟାଳୟର  'କ୍ୟାମ୍ପସ ଲ ସେଣ୍ଟର' ରେ ଆଇନ ଡିଗ୍ରୀ ଅଧ୍ୟୟନ କରିଥିଲେ । ବୃତ୍ତିଗତ ଜୀବନ କର୍ଣ୍ଣାଟକ ବାର କାଉନସେଲରେ ସେ ୧୯୮୭ ମସିହାରେ ଯୋଗ ଦେଇ ସାମ୍ବିଧାନିକ ଓ ବାଣିଜ୍ୟିକ ଆଇନରେ ଓକିଲାତି ଆରମ୍ଭ କଲେ । ଏହା ପରେ ୨୦୦୮ ମସିହାରେ ସେ କର୍ଣ୍ଣାଟକ ଉଚ୍ଚ ନ୍ୟାୟାଲୟର ଏକ ଅତିରିକ୍ତ ନ୍ୟାୟାଧୀଶ ଭାବେ ଯୋଗ ଦେଲ । ୧୭ ଫେବୃୟାରୀ ୨୦୧୦ରେ ତାଙ୍କୁ କର୍ଣ୍ଣାଟକ ଉଚ୍ଚ ନ୍ୟାୟାଳୟର ଏକ ସ୍ଥାୟୀ ବିଚାରପତି ଭାବେ ନିଯୁକ୍ତି ଦିଆଗଲା । ମେ ୨୦୨୦ରେ ଭାରତର୍ ଉଚ୍ଚତମ ନ୍ୟାୟାଲୟକୁ ବିଚାରପତି ଭାବେ ପଦୋନ୍ନତି ପାଇବା ନିମନ୍ତେ ତାଙ୍କ ନାମ ସୁପାରିସ ହେବା ଜଣାଗଲା । ୨୬ ଅଗଷ୍ତ ୨୦୨୧ରେ ସେ ଭାରତର ଉଚ୍ଚତମ ନ୍ୟାୟାଳୟର ବିଚାରପତି ଭାବେ ନିଯୁକ୍ତି ପାଇଲେ ଏବଂ ୩୧ ଅଗଷ୍ତ ୨୦୨୧ରେ ସେ ଏହି ପଦବୀରେ ଶପଥ ଗ୍ରହଣ କଲେ । ବରିଷ୍ଠତା କ୍ରମରେ ୨୦୨୭ ମସିହାରେ ସେ ଭାରତର ଉଚ୍ଚତମ ନ୍ୟାୟାଳୟର ପ୍ରଥମ ମହିଳା ବିଚାରପତି ହେବା ସମ୍ଭାବନା ରହିଛି । କିଛି ଗୁରୁତ୍ୱପୂର୍ଣ୍ଣ ରାୟ ୨୦୧୨ ମସିହାରେ ଏକ ମିଳିତ ବେଞ୍ଚରେ ତାଙ୍କଦ୍ୱାରା ପ୍ରଦତ୍ତ ଏକ ରାୟରେ ସେ ମିଥ୍ୟା ଖବର ତଥା ଗୁଜବ ରୋକିବା ନିମନ୍ତେ  'ପ୍ରସାରଣ ମିଡ଼ିଆ'  କେନ୍ଦ୍ର ସରକାରଙ୍କ ନିୟନ୍ତ୍ରଣାଧୀନ ନ ହୋଇ ଏକ ସ୍ୱତନ୍ତ୍ର ସଂସ୍ଥାଦ୍ୱାରା ପରିଚାଳିତ ହେବାର ସମ୍ଭାବନାକୁ ବିଚାର କରିବା ସହ ପ୍ରସାରଣ ମିଡ଼ିଆର ସ୍ୱାୟତ୍ତତା ବଜାୟ ରଖିବା ପାଇଁ ପଦକ୍ଷେପ ନେବାକୁ କେନ୍ଦ୍ର ସରକାରଙ୍କୁ ନିର୍ଦ୍ଦେଶ ଦେଇଥିଲେ । ୨୦୧୬ ମସିହାରେ ଅନ୍ୟ ଜଣେ ବିଚାରପତିଙ୍କ ସହ ଏକ ବେଞ୍ଚରେ ସେ ଦେଇଥିବା ଏକ ରାୟ ଅନୁସାରେ କର୍ଣ୍ଣାଟକ ସରକାରଙ୍କ ମଟର ଟ୍ୟାକ୍ସ ସମ୍ପର୍କିତ ଏକ ଆଇନ ଯେଉଁଥିରେ କି କର୍ଣ୍ଣାଟକ ବ୍ୟତୀତ ଅନ୍ୟରାଜ୍ୟରୁ କିଣାଯାଇଥିବା ଯାନବାହନକୁ କର୍ଣ୍ଣାଟକରେ ବ୍ୟବହାର କରିବାକୁ ହେଲେ ବାଧ୍ୟତାମୂଳକ  'ଆଜୀବନ ଟ୍ୟାକ୍ସ'  ଦେବାକୁ ପଡ଼ିବା ଭଳି ଏହି ଆଇନକୁ ଅସାମ୍ବିଧାନିକ କହି ରଦ୍ଦ କରିଦେଇଥିଲେ । ୨୦୧୯ ମସିହାରେ ଅନ୍ୟଦୁଇଜଣ ବିଚାରପତିଙ୍କ ସହ ସେ ଦେଇଥିବା ଏକ ରାୟ ଅନୁସାରେ  "ମନ୍ଦିରଗୁଡିକ ବାଣିଜ୍ୟିକ ଅନୁଷ୍ଠାନ ନୁହେଁ, ଅତଏବ ଗ୍ରାଚୁଇଟି ଦେଣ ସମ୍ପର୍କିତ ଶ୍ରମ ଆଇନର ଧାରା ମନ୍ଦିରରେ କାର୍ଯ୍ୟ କରୁଥିବା କର୍ମଚାରୀଙ୍କ କ୍ଷେତ୍ରରେ ଲାଗୁ ହେବ ନାହିଁ"  । କରୋନା ସଂକ୍ରମିତ ଅଞ୍ଚଳରେ ବିଦ୍ୟାଳୟ ଗୁଡ଼ିକରେ ଦିଆଅଯାଉଥିବା ମଧ୍ୟାହ୍ନ ଭୋଜନ ବନ୍ଦ କରିଦିଆଯିବା ପାଇଁ କର୍ଣ୍ଣାଟକ ସରକାରଙ୍କଦ୍ୱାରା ଦିଆଯାଇଥିବା ପ୍ରସ୍ତାବକୁ କର୍ଣ୍ଣାଟକ ଉଚ୍ଚ ନ୍ୟାୟାଳୟର ଯେଉଁ ବେଞ୍ଚ ଖାରଜ କରିଦେଇଥିଲେ, ସେହି ବେଞ୍ଚ ଅନ୍ୟତମ ଚିଚାରପତି ଥିଲେ ନାଗରତ୍ନା । ଏହି ବେଞ୍ଚଦ୍ୱାରା ଦିଆଯାଇଥିବା ରାୟରେ ରାଜ୍ୟର ସମସ୍ତ ଛାତ୍ରଛାତ୍ରୀ ଯେପରି ଅନଲାଇନ ପାଠ ପଢ଼ିବାର ସମସ୍ତ ସୁବିଧା ପାଇବେ ତାହା ନିଶ୍ଚିତ କରିବା ପାଇଁ କର୍ଣ୍ଣାଟକ ଉଚ୍ଚ ନ୍ୟାୟାଳୟ ରାଜ୍ୟ ସରକାରଙ୍କୁ ଏହି ମର୍ମରେ ଏକ ଆଦେଶ ଜାରି କରିଥିଲେ । ଏହା ସହିତ କର୍ଣ୍ଣାଟକରେ ଶିକ୍ଷାଦାନ କରୁଥିବା ସମସ୍ତ ଶିକ୍ଷକ ତଥା ଶିକ୍ଷାନୁଷ୍ଠାନର ଅନ୍ୟ କର୍ମଚାରୀଙ୍କୁ କରୋନାର  'ସମ୍ମୁଖ ଯୋଦ୍ଧା'  ଭାବେ ମାନ୍ୟତା ଦେବାକୁ ସରକାରଙ୍କୁ ନିର୍ଦ୍ଦେଶ ମଧ୍ୟ ପ୍ରଦାନ କରିଥିଲେ । ସେପ୍ଟେମ୍ବର ୨୦୨୦ରେ ସେ ଅନ୍ୟଜଣେ ବିଚାରପତିଙ୍କ ସହ ଏକ ମିଳିତ ବେଞ୍ଚରେ ଏକ ରାୟ ପ୍ରଦାନ କରି କରୋନା କାଳରେ କର୍ଣ୍ଣାଟକ ସରକାର, ସରକାରୀ ତଥା ବେସରକାରୀ ଶିକ୍ଷାନୁଷ୍ଠାନରେ ପ୍ରବେଶ ନିମନ୍ତେ ପ୍ରଣୟନ କରିଥିବା ଏକ ଆଇନକୁ ବୈଧ ଘୋଷଣା କରିଥିଲେ । ଫଳରେ ଉଭୟ କ୍ଷେତ୍ରରେ ପ୍ରବେଶ ପ୍ରକ୍ରିୟାର ସରଳିକରଣ ହେବା ସହ ବେସରକାରୀ ଶିକ୍ଷାନୁଷ୍ଠାନଗୁଡ଼ିକର ପ୍ରବେଶ ସମ୍ପର୍କିତ କିଛି ଏକଚାଟିଆ ଅଧିକାର ସଂକୁଚିତ ହୋଇଥିଲା ।
ଦେବସଭା ମନ୍ଦିର ଭାରତୀୟ ରାଜ୍ୟ ଓଡ଼ିଶାର ଭୁବନେଶ୍ୱର ସହରର ପୁରାତନ ଅଞ୍ଚଳରେ ଥିବା ଏକ ପରିତ୍ୟକ୍ତ ମନ୍ଦିର । ଏହାର ମୁଖ ପୂର୍ବ ଦିଗକୁ ରହିଛି ଓ ଏଥିରେ ବର୍ତ୍ତମାନ କୌଣଶି ମୂର୍ତି ବା ଲିଙ୍ଗା ନାହି । କୁହାଯାଏ ଯେ ଏହି ସ୍ଥାନ ପ୍ରାଚୀନ କାଳରେ ଦେବତା ମାନଙ୍କ ମିଳନ ସ୍ଥଳୀ ଥିଲା । ସ୍ଥାପତ୍ୟ ମନ୍ଦିରର ନିର୍ମାଣ ଶୈଳୀ ପ୍ରାଚୀନ ରେଖା ଦେଉଳ ହେଇଥିବା ବେଳେ ଏହାରଚତୁର୍ଦିଗରେ ପଞ୍ଚଭାଗ ପ୍ରାଚୀର 2.43 ମିଟର ଉଛର ରହିଛି ।
ମେମାଣ୍ଟାଇନ ହେଉଛି ଏକ ଔଷଧ ଯାହା ମଧ୍ୟମରୁ ଗମ୍ଭୀର ଆଲଜିମର ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଆସେଟିଲକୋଲିନଇଷ୍ଟରେଜ ଶ୍ରେଣୀର ଡୋନେପେଜିଲ ଅପେକ୍ଷା ଏହା କମ ପସନ୍ଦ କରାଯାଏ  ଉପକାରୀ ପ୍ରଭାବ ଦେଖାଗଲେ ଚିକିତ୍ସା ଜାରି ରଖିବା ଉଚିତ୍। ଏହା ପାଟିଏ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, କୋଷ୍ଠକାଠିନ୍ୟ, ନିଦ୍ରାଳୁ ଭାବ ଏବଂ ମୁଣ୍ଡ ବୁଲାଇବା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା, ସାଇକୋସିସ୍ ଏବଂ ହୃଦ୍‌ପାତ ହୋଇପାରେ। ଏହା ଏନଏମଡିଏ ରିସେପ୍ଟର ଗୁଡ଼ିକୁ ଅବରୋଧ କରି ଏହା କାର୍ଯ୍ୟକ୍ଷମ ହୁଏ ବୋଲି ବିଶ୍ୱାସ କରାଯାଏ  ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ମେମାଣ୍ଟାଇନ ଅନୁମୋଦିତ ହୋଇଥିଲା  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଏକ ମାସର ଯୋଗାଣ ୨୦୧୯ ସୁଦ୍ଧା ଏନଏଚଏସର ମୂଲ୍ୟ ୧.୬୦ ପାଉଣ୍ଡ   ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ ୫.୫୦ ଆମେରିକୀୟ ଡଲାର ଅଟେ। ୨୦୧୭ ମସିହାରେ ଏହା ଯୁକ୍ତରାଷ୍ଟ୍ରରେ ୧୪୯ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ଲକ୍ଷରୁ ଅଧିକ ପ୍ରେସକ୍ରିପସନ ରହିଥିଲା
ପେଣ୍ଡରେନ ଓଡ଼ିଶାର ଗୋଟିଏ ଗ୍ରାମ, ଯାହାକି ନୂଆପଡ଼ା ଜିଲ୍ଲାର ସିନପାଲି ବ୍ଲକରେ ଅବସ୍ଥିତ । ବିବରଣୀ ଏହି ଗ୍ରାମଟି ସିନାପାଲି ବ୍ଲକ‌ଠାରୁ ୭ କି. ମି. ଦୂର ଦକ୍ଷିଣ ଦିଗରେ ଅଛି । ରାଜସ୍ୱ ଗ୍ରାମ ଭାବରେ ଏହି ଗାଁର ନାଁ ପେଣ୍ଡରାବନ ଅଟେ ଏବଂ ସ୍ଥାନୀୟ ଭାଷାରେ ପେରେନ ବୋଲି ଲୋକମାନେ ଜଣାଶୁଣା ଅଟେ । ଜନସଂଖ୍ୟା ୨୦୧୧ ଜନଗଣନା ଅନୁସାରେ, ଏହି ଗାଁର ସମୁଦାୟ ଜନସଂଖ୍ୟା ୭୨୩, ଯେଉଁଥିରୁ ୨୬୩ ଜଣ ପୁରୁଷ ଏବଂ ୩୬୦ ଜଣ ମହିଳା ଅଟନ୍ତି । ଏହି ଗ୍ରାମରେ ୦ରୁ ୬ ବର୍ଷ ବୟସର ପିଲାମାନଙ୍କର ସଂଖ୍ୟା ୯୭, ଯାହାକି ସମୁଦାୟ ଜନସଂଖ୍ୟାର ୧୩% ଅଟେ । ୦ରୁ ୬ ବର୍ଷ ବୟସ ମଧ୍ୟରେ ୪୯ ବାଳକ ଏବଂ ୪୮ ବାଳିକା । ଏହି ଜନଗଣନା ଅନୁଯାୟୀ, ସାକ୍ଷରତା ହାର ୫୧% ଅଟେ, ଯେଉଁଥିରୁ ପୁରୁଷ ସାକ୍ଷରତା ହାର ୭୧.୦୨% ଏବଂ ମହିଳା ସାକ୍ଷରତା ହାର ୩୦.୭୭% ଅଟେ । ଜାତି ଅନୁସୂଚିତ ଜାତି  (ଏସସି) ୯.୫% ଥିବାବେଳେ ଅନୁସୂଚିତ ଜନଜାତି  (ଏସଟି) ୩୯.୩% ଅଟେ । ତେଲି, ଗଣ୍, ଗୋଉଡ, ମାଲି, ଡମ୍ବ, ଓ ଭୁଲିଆ ଜାତି ଏହି ଗ୍ରାମରେ ବସବାସ କରନ୍ତି ।
ଭାଗିରଥୀ ନେପାକ  (୧ ଏପ୍ରିଲ ୧୯୩୧ - ୩ ଜାନୁଆରୀ ୨୦୦୭) ଜଣେ ଭାରତୀୟ ସମ୍ବଲପୁରୀ ଓ ଓଡ଼ିଆ-ଭାଷୀ ଲେଖକ ଓ ଗବେଷକ ଥିଲେ  । ସେ ଓଡ଼ିଶାର ସୁବର୍ଣ୍ଣପୁର ଜିଲ୍ଲାରେ ଜନ୍ମିତ ଏବଂ ମହିମା ଧର୍ମ ଓ ଭୀମ ଭୋଇଙ୍କ ଉପରେ ଗବେଷଣା ପାଇଁ ଜଣାଶୁଣା । ତାଙ୍କର ସାହିତ୍ୟ ରଚନା ନିମନ୍ତେ ସେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରରେ ସମ୍ମାନୀତ ହୋଇଥିଲେ । ଜୀବନୀ ଭାଗିରଥୀ ନେପାକ ଓଡ଼ିଶାର ସୁବର୍ଣ୍ଣପୁର ଜିଲ୍ଲା ଅନ୍ତର୍ଗତ ବିନିକାଠାରେ ୧୯୩୧ ମସିହା ଅପ୍ରେଲ ୧ ତାରିଖରେ ପିତା ସଦାନନ୍ଦ ନେପାକଙ୍କ ଔରସ୍ୟରୁ ମାତା ଶ୍ରୀମତୀ ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମ ପରେ ତାଙ୍କ ପରିବାର ସୁବର୍ଣ୍ଣପୁରର ଲଛିପୁର ଗ୍ରାମକୁ ଚାଲିଯାଇଥିଲେ । ସେ ସମ୍ବଲପୁରର ଗଙ୍ଗାଧର ମେହେର ମହାବିଦ୍ୟାଳୟରୁ ଦର୍ଶନରେ ସ୍ନାତକୋତ୍ତର ସମାପ୍ତ କରିବା ପରେ ଓଡ଼ିଶା ସରକାରଙ୍କ ଅଧୀନରେ ଜଣେ ଅଡିଟର ଭାବରେ କାର୍ଯ୍ୟ ଆରମ୍ଭ କରିଥିଲେ । ସାହିତ୍ୟ ରଚନା ସେ ନିଜ ବିଦ୍ୟାଳୟ ପଢ଼ା କାଳରେ  "କାଉ ଓ କୋଇଲି"  ଲେଖିବା ଆରମ୍ଭ କରିଥିଲେ । ପରେ ସେ ଗବେଷଣା ପୁସ୍ତକ, ଉପନ୍ୟାସ, କ୍ଷୁଦ୍ରଗଳ୍ପ, କବିତା ଇତ୍ୟାଦି ସମେତ ଅନେକ ପୁସ୍ତକ ରଚନା କରିଥିଲେ । ତାଙ୍କର ୨୨୯ରୁ ଅଧିକ ରଚନାବଳୀ ପ୍ରକାଶିତ ହୋଇଛି । ସେଥିମଧ୍ୟରେ ୩୪ଟି ଉପନ୍ୟାସ, ୩ଟି କବିତା ସଂକଳନ ସମେତ ଅନେକ ଜୀବନୀ, ଶିଶୁ ସାହିତ୍ୟ, କ୍ଷୁଦ୍ର ନାଟକ ଅନ୍ତର୍ଭୁକ୍ତ । ସେ ନିଜର ଗବେଷଣା ଓ ସାହିତ୍ୟ ରଚନାରେ ମହିମା ଧର୍ମକୁ ଲୋକପ୍ରିୟ କରାଇଛନ୍ତି ।
ମନୋଜ କୁମାର ପଣ୍ଡା  ୪ ଅକ୍ଟୋବର ୧୯୫୪   ୯ ଜୁଲାଇ ୨୦୨୦  ଜଣେ ଓଡ଼ିଆ ଲେଖକ ଓ ଇଂରାଜୀ ଶିକ୍ଷକ ଥିଲେ । ତାଙ୍କର କେତେକ ଉଲ୍ଲେଖନୀୟ ରଚନା ମଧ୍ୟରେ ହାଡ଼ ବଗିଚା, ମାୟା ବଗିଚା, ବଣ୍ଡ ବଗିଚା, ଶବ୍ଦ ଶସ୍ୟ, ଗାଲିକଙ୍କ ସହ ହୋଇଥିବା ବାର୍ତ୍ତାଳାପ ଆଦି ଗଳ୍ପ ସଂକଳନ, ଶୂନ୍ୟସ୍ଥାନ ପୂରଣ କରିବାର ଖେଳ  (ପ୍ରବନ୍ଧ) ଆଦି ଓଡ଼ିଆ ପୁସ୍ତକ ଏବଂ ଦ ବୋନ ଗାର୍ଡେନ ଆଣ୍ଡ ଅଦର ଷ୍ଟୋରିଜ  (ଅନୂଦିତ ଇଂରାଜୀ ଗଳ୍ପ ସଂକଳନ) ଆଦି ଅନ୍ୟତମ  । ମାୟା ବଗିଚା ପୁସ୍ତକ ନିମନ୍ତେ ସେ ୨୦୧୫ ମସିହାରେ ଶାରଳା ପୁରସ୍କାର ପାଇଥିଲେ । ୨୦୧୦ରେ ଦି ବୋନ ଗାର୍ଡେନ ଆଣ୍ଡ ଅଦର ଷ୍ଟୋରିଜ ପାଇଁ ଆୟରଲ୍ୟାଣ୍ଡସ୍ଥିତ ଫ୍ରେଙ୍କ ଓ ' କନର ଆନ୍ତର୍ଜାତୀୟ ଗଳ୍ପ ପୁରସ୍କାର ପାଇଁ ଏସିଆର ଦଶ ଜଣ ଗାଳ୍ପିକଙ୍କ ମଧ୍ୟରେ ସ୍ଥାନୀତ ହୋଇଥିଲା । ୨୦୨୦ ଜୁଲାଇ ୯ ତାରିଖରେ ଛାତିରେ ଯନ୍ତ୍ରଣାଜନିତ ଅସୁସ୍ଥତାରେ ବଲାଙ୍ଗିରର ଏକ ଡାକ୍ତରଖାନାରେ ତାଙ୍କର ଦେହାନ୍ତ ହୋଇଥିଲା । ପ୍ରାରମ୍ଭିକ ଜୀବନ ମନୋଜ କୁମାର ପଣ୍ଡା ୧୯୫୪ ଅକ୍ଟୋବର ୪ ତାରିଖ ଦିନ ପିତା ନୀଳମଣି ପଣ୍ଡା ଓ ମାତା ରାଧାରାଣୀ ପଣ୍ଡାଙ୍କ ଔରସରୁ ଜନ୍ମ ନେଇଥିଲେ । ତାଙ୍କ ଭାଇଭଉଣୀଙ୍କ ଭିତରୁ ସେ ଜ୍ୟେଷ୍ଠ ଥିଲେ । ସ୍ନାତକ ପରେ ସେ ବ୍ୟାଚେଲର ଅଫ ଏଜୁକେସନ  (ବିଇଡି) ସମାପ୍ତ କରି ଶିକ୍ଷକତା ଆରମ୍ଭ କରିଥିଲେ  ।
ପାରାଙ୍ଗିପେତ୍ତାଇ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର କୁଦ୍ଦଲୋରେ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାରାଙ୍ଗିପେତ୍ତାଇ ସହରର ମୋଟ ଜନସଂଖ୍ୟା ୨୦୯୦୧ ଅଟେ । ସେଥି ମଧ୍ୟରୁ ୪୮.୭୦% ଜଣ ପରୁଷ ହୋଇଥିବା ବେଳେ ୫୧.୩୦% ଜଣ ନାରୀ ଅଟନ୍ତି । ପାରାଙ୍ଗିପେତ୍ତାଇର ସାକ୍ଷରତା ହାର ୭୪.୮୮% ଅଟେ । ଏହା ଜାତୀୟ ହାରଠାରୁ -୧୦.୦୪% ପ୍ରତିଶତ କମ ଅଟେ । ସେଥିରୁ ୩୯.୪୦% ପ୍ରତିଶତ ପୁରୁଷ ଓ ୩୫.୪୮% ନାରୀ ଅଟନ୍ତି । ୧୧.୭୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପାରାଙ୍ଗିପେତ୍ତାଇର ସରକାରୀ ଭାଷା ଅଟେ ।
ନରସିଂହଗଡ ରାଜ୍ୟ ଏକ ବ୍ରିଟିଶ ସାସାଇଟ ଭାରତୀୟ ରାଜକୀୟ ରାଜ୍ୟ । ଏହା ରାଜଗଡ ରାଜ୍ୟ ସହ ସମକାଳୀନ ଭାବେ ସ୍ଥାପିତ ହୋଇଥିଲା । ବ୍ରିଟିଶ ରାଜୁତି ସମୟରେ ଏହା ଭୋପାଲ ଏଜେନ୍ସି ଅଧୀନରେ ରାଜପୁତ ରାଜାମାନଙ୍କଦ୍ୱାରା ଶାସିତ ହଉଥିଲା । ଏହି ରାଜ୍ୟର ଆୟତନ 1920 ବର୍ଗ କିଲୋମିଟର ଥିଲା ଓ 1901 ମସିହାର ଜନଗଣନାରେ ଏହାର ଲୋକ ସଂଖ୍ୟା 38,052 ଥିଲା । ଏହାର ରାଜଧାନୀ ନରସିଂହଗଡ ସହର ଥିଲା । ଇତିହାସ ହିନ୍ଦୁ ରାଜପୁତ ବଂଶର ରାଜାଙ୍କଦ୍ୱାରା 1681 ମସିହାରେ ସ୍ଥାପିତ ହେଇଥିବା ଏକ ରାଜ୍ୟ ରାଜାଙ୍କ ଦୁଇ ପୁତ୍ରଙ୍କ ମଧ୍ୟରେ ଭାଗ କରିବାକୁ ରାୟଗଡ ଓ ନରସିଂହଗଡ ରାଜ୍ୟ ସ୍ଥାପନ ହେଇଥିଲା । ଏହି ରାଜ୍ୟ ବଂଶଗତ ଜାଗିର ହିସାବରେ ହୋଲକାର ରାଜ୍ୟର ଶାସକ ମାନଙ୍କ ଅଧୀନରେ ଥିଲା । ମାତ୍ର 1872ରେ ନରସିଂହଗଡ ଏକ ସ୍ୱତନ୍ତ୍ର ରାଜ୍ୟର ମାନ୍ୟତା ପାଇଥିଲା । 1948 ମସିହାରେ ଏହି ରାଜ୍ୟ ଭାରତୀୟ ରାଜ୍ୟ ସଂଘରେ ସମ୍ମିଳିତ ହେଇ ବର୍ତ୍ତମାନ ମଧ୍ୟପ୍ରଦେଶର ଅଂଶ ହେଇ ରହିଛି । ଶାସକ ନରସିଂହଗଡର ଶାସକମାନେ ରାଜା ଉପାଧି ସହ ବ୍ରିଟିଶ ମାନଙ୍କଦ୍ୱାରା 11-ତୋପ ସମ୍ମାନର ଅଧିକାରୀ ଥିଲେ ।
ସ୍ତ୍ରୀଧନ ହେଉଛି ବିବାହ ଆଦି ବିଶେଷ ସମୟେ ଆପଣା ପିତାମାତା ଓ ଭାଇଆଦିଙ୍କଠାରୁ କନ୍ୟାକୁ ମିଳିଥିବା ଧନ । ହିନ୍ଦୁ ଆଇନରେ ମଧ୍ୟ ଏହାର ଉଲ୍ଲେଖ ଦେଖିବାକୁ ମିଳେ । ହିନ୍ଦୁ ଆଇନ ମତେ ସ୍ୱାମୀଠାରୁ ଅଲଗା ହୋଇଯିବାପରେ ମଧ୍ୟ ସ୍ତ୍ରୀଧନ ଉପରେ ସ୍ତ୍ରୀର ନ୍ୟାଯ୍ୟ ଅଧିକାର ରହିବ । ହିନ୍ଦୁ ଆଇନରେ ହିନ୍ଦୁ ଉତ୍ତରାଧିକାର ଅଧିନିୟମ, ୧୯୫୬ର ଧାରା ୧୪ ପ୍ରକାରେ ବିବାହ ପୂର୍ବରୁ କିମ୍ବା ବିବାହ ପରେ ଜଣେ ହିନ୍ଦୁ ମହିଳା ଲାଭ କରିଥିବା ଧନର  (ସମ୍ପର୍କୀୟଙ୍କଠାରୁ ଉପହାର ସୂତ୍ରେ, ଭରଣପୋଷଣ ବାବଦକୁ କିମ୍ବା ନିଜେ ଦକ୍ଷତା ପ୍ରଦର୍ଶନପୂର୍ବକ ଅର୍ଜନ କରିଥିବା ଧନ) ସେ ହେଉଛନ୍ତି ସମ୍ପୂର୍ଣ୍ଣ ଅଧିକାରିଣୀ  । ଏପରିକି ବିବାହ ବିଚ୍ଛେଦ ସତ୍ତ୍ୱେ ଜଣେ ସ୍ତ୍ରୀ ତାଙ୍କ ସ୍ୱାମୀଙ୍କଠାରୁ ଭରଣପୋଷଣ ସହ ସ୍ତ୍ରୀଧନ ମଧ୍ୟ ଦାବୀ କରିପାରିବ ।
ରାନ୍ଧା ଭାରତୀୟ ରାଜ୍ୟ ଓଡ଼ିଶାର ଗଞ୍ଜାମ ଜିଲ୍ଲାର କାନିଶି ତହସିଲର ଏକ ବିଶିଷ୍ଟ ଗ୍ରାମ । ଏହା ଛାତ୍ରପୁରଠାରୁ 31.2 କିଲୋମିଟର ।ଏହାକୁ ବରହମପୁର ମହାନଗରର ସହରତଳି ଅଞ୍ଚଳ କୁହାଯାଇପାରେ । ଭୌଗୋଳିକ ରାନ୍ଧାର ଭୌଗୋଳିକାବସ୍ଥିତି 19 23 '31 " 84 45 '9 "  (19.38164 84.76059).ଚିତ୍ରାଡ଼ା,ପଞ୍ଚମା ଗୋଲାନ୍ଥାର ଆଦି ଏହାର ନିକଟବରତି ଗ୍ରାମ  । ବୃତ୍ତି ଏଠାରେ ବସବାସ କରୁଥିବା ଅନେକ ଲୋକ ବରହମପୁର ସହରରେ କାର୍ଯ୍ୟ କରନ୍ତି । . ଏଠାରେ ଚାଷ ଲୋକଙ୍କମୁଖ୍ୟ ଜୀବିକା ଥିଲେ ମଧ୍ୟ ବ୍ୟବସାୟ ମଧ୍ୟ ବହୁ ପରିମାଣରେ ହେଇଥାଏ । ମନ୍ଦିର ଓ ଯାନୀ ଯାତ୍ରା ଏଠାକାର ଅଧିକାଂଶ ଅଧିବାସୀ ହିନ୍ଦୁ ସଂପ୍ରଦାଯର । ଏଠାରେ ବହୁ ସଂଖ୍ୟାରେ ମନ୍ଦିର ରହିଛି । ମୁକ୍ତେଶ୍ୱର ମନ୍ଦିର ସେ ।ମଧ୍ୟ ରୁ ଅନ୍ୟତମ । ସେଠାରେ ଦୀପାବଳି , ଦଶହରା , ଗଣେଶ ପୂଜା ଆଦି ପାଳିତ ହୁଏ ଠାକୁରାଣୀ ଯାତ୍ରା ଏହି ଗ୍ରାମର  " ମାଁ ବୁଢ଼ୀ ଠାକୁରାଣୀ ଯାତ୍ରା "  ବିଖ୍ୟାତ । ଯାତ୍ରାକୁ ଅନେକ ଅଞ୍ଚଳର ଲୋକ ଆସି ମେଲୋଡି ସହ , ଅପେରା , ଓ ଅନନ୍ୟ କରଜ୍ୟକରମ ହେଇଥାଏ । ଦର୍ଶନୀୟ ସ୍ଥାନ ନିକଟବରତି ଦର୍ଶନୀୟ ସ୍ଥାନ ସବୁ , ଗୋପାଳପୁର -ଅନ - ସୀ ଶିଳ୍କ ସିଟି ବରହମପୁର ତରା ତାରିଣୀ ମନ୍ଦିର ପଞ୍ଚମା ଗମେଷ ମନ୍ଦିର ବନ୍ଦର ସୋନା ପୁର ବେଳାଭୂମି ସିଦ୍ଧ ଭୈରବୀ ମନ୍ଦିର ଶିକ୍ଷା ରାନ୍ଧା ଥରେ କଲେଜ , ସଂକଲ୍ପ ସ୍କୁଲ ଓ ଅନନ୍ୟ ଶିକ୍ଷାନୁଷ୍ଠାନ ରହିଛି । ଏଠାରେ ବାଇସେୟିକ ଶିକ୍ଷା ପାଇଁ ଗାନ୍ଧୀ ଇନ୍ସଟିଟିଉଟକୁ ସାରା ରାଜ୍ୟର ଛତ୍ର ଛାତ୍ରୀମାନେ ଆସି ଶିକ୍ଷା ନିଅନ୍ତି । ଏହା ଏକ ପ୍ରତିଷ୍ଠିତ ଇଂଜିନିଯରିଂ କଲେଜ । . ଏହା ସହ ଏଠାରେ ରୋଲ୍ଯାଣ୍ଡ ଇନ୍ସଟିଟୁଟ ଓ ଜାତୀୟ ପ୍ରତିଷ୍ଠାନ ରହିଛି । ବେଙ୍କ ସେବା ଏହି ଅଞ୍ଚଳରେ ଷ୍ଟେଟ ବେଙ୍କ ସହିତ ଅନନ୍ୟ ବେଙ୍କ ସୁବିଧା ଉପଲବ୍ଧ ।
ନାହାନ୍ ଏକ ଭାରତୀୟ ପୌରପାଳିକା ଅଟେ । ଏହା ହିମାଚଳ ପ୍ରଦେଶର ସିର୍ମଉର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାହାନ୍ ୩୦.୫୬୦୬ ଉତ୍ତର ଅକ୍ଷାଂଶ ଓ ୭୭.୨୯୪୦ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୫୦୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାହାନ୍ ସହରର ମୋଟ ଜନସଂଖ୍ୟା ୨୫୯୭୨ ଅଟେ । ସେଥି ମଧ୍ୟରୁ ୫୩.୫୯% ଜଣ ପରୁଷ ହୋଇଥିବା ବେଳେ ୪୬.୪୧% ଜଣ ନାରୀ ଅଟନ୍ତି । ନାହାନ୍ର ସାକ୍ଷରତା ହାର ୮୦.୧୪% ଅଟେ । ଏହା ଜାତୀୟ ହାରଠାରୁ ୧୫.୩୦% ପ୍ରତିଶତ କମ ଅଟେ । ସେଥିରୁ ୪୪.୫୯% ପ୍ରତିଶତ ପୁରୁଷ ଓ ୩୫.୫୫% ନାରୀ ଅଟନ୍ତି । ୧୧.୪୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାହାନ୍ର ସରକାରୀ ଭାଷା ଅଟେ । ପାଣିପାଗ ପ୍ରାୟତଃ ଭାରତୀୟ ସହର ଗୁଡ଼ିକ ଗ୍ରୀଷ୍ମ ମଣ୍ଡଳୀୟ ହୋଇଥାନ୍ତି । ନାହାନ୍ରେ ବାର୍ଷିକ ସର୍ବାଧିକ ହାରାହାରି ତାପମାତ୍ରା ୨୬.୫ ଡିଗ୍ରୀ ସେଣ୍ଟିଗ୍ରେଡ ଅନୁଭୂତ ହେଉଥିବା ବେଳେ ସର୍ବନିମ୍ନ ହାରାହାରି ତାପମାତ୍ରା ୧୫.୬ ଡିଗ୍ରୀ ସେଣ୍ଟିଗ୍ରେଡ ଅଟେ । ଏଠାରେ ବାର୍ଷିକ ହାରାହାରି ବୃଷ୍ଟିପାତ ୧୫୪୬.୨ / ହୋଇଥାଏ ।
ମୋନୋହରପୁର ଏକ ଭାରତୀୟ ଜନଗଣନା ସହର   ଅଟେ । ଏହା ପଶ୍ଚିମବଙ୍ଗର ହୁଗ୍ଲି ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୋନୋହରପୁର ୨୨.୧୦୮୩ ଉତ୍ତର ଅକ୍ଷାଂଶ ଓ ୮୮.୦୭୮୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୩ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୋନୋହରପୁର ସହରର ମୋଟ ଜନସଂଖ୍ୟା ୨୦୮୨୫ ଅଟେ । ସେଥି ମଧ୍ୟରୁ ୫୩.୦୧% ଜଣ ପରୁଷ ହୋଇଥିବା ବେଳେ ୪୬.୯୯% ଜଣ ନାରୀ ଅଟନ୍ତି । ମୋନୋହରପୁରର ସାକ୍ଷରତା ହାର ୭୨.୦୯% ଅଟେ । ଏହା ଜାତୀୟ ହାରଠାରୁ ୭.୨୫% ପ୍ରତିଶତ କମ ଅଟେ । ସେଥିରୁ ୩୯.୮୧% ପ୍ରତିଶତ ପୁରୁଷ ଓ ୩୨.୨୮% ନାରୀ ଅଟନ୍ତି । ୧୧.୦୪% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ମୋନୋହରପୁରର ସରକାରୀ ଭାଷା ଅଟେ ।
ନାଗଡ଼ା ଏକ ଭାରତୀୟ ପୌରପାଳିକା   ଅଟେ । ଏହା ମଧ୍ୟପ୍ରଦେଶର ଉଜ୍ଜଇନ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ନାଗଡ଼ା ୨୫.୬୯୪୧ ଉତ୍ତର ଅକ୍ଷାଂଶ ଓ ୭୬.୬୫୫୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ନାଗଡ଼ା ସହରର ମୋଟ ଜନସଂଖ୍ୟା ୯୬୫୨୫ ଅଟେ । ସେଥି ମଧ୍ୟରୁ ୫୨.୧୨% ଜଣ ପରୁଷ ହୋଇଥିବା ବେଳେ ୪୭.୮୮% ଜଣ ନାରୀ ଅଟନ୍ତି । ନାଗଡ଼ାର ସାକ୍ଷରତା ହାର ୬୯.୧୭% ଅଟେ । ଏହା ଜାତୀୟ ହାରଠାରୁ ୪.୩୩% ପ୍ରତିଶତ କମ ଅଟେ । ସେଥିରୁ ୪୦.୩୦% ପ୍ରତିଶତ ପୁରୁଷ ଓ ୨୮.୮୭% ନାରୀ ଅଟନ୍ତି । ୧୩.୮୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ନାଗଡ଼ାର ସରକାରୀ ଭାଷା ଅଟେ ।
ବିସ୍ଥାପିତ କାନ୍ଧ ଗଣ୍ଠି   କୁହାଯାଏ ଯେତେବେଳେ ହ୍ୟୁମରସ   ଅସ୍ଥିର ମଥା କାନ୍ଧ ଗଣ୍ଠିରୁ   ସ୍ଥାନ‌ଚ୍ୟୁତ ହୁଏ । ଏହା ଯୋଗୁ କାନ୍ଧରେ ଯନ୍ତଣା ଓ ଅସ୍ଥିର ହୁଏ । ଜଟିଳ ବିସ୍ଥାପନରେ ବାଙ୍କାର୍ଟ ଲିଜନ  , ହିଲ-ସାକସ ଲିଜନ , ରୋଟେଟର କଫ ଟିଅର  , ଆଗଜିଲାରି ସ୍ନାୟୁ ଆଘାତ : ଇତ୍ୟାଦି ସମସ୍ୟା ଦେଖାଯାଏ । କାନ୍ଧ ଉପରେ ପଡ଼ିଗଲେ ବା ସଳଖ ଅବୟବ ଉପରେ ପଡ଼ିଗଲେ ଏହି ଆଘାତ ହୁଏ । ଲକ୍ଷଣ ଅନୁଯାୟୀ ଓ ଏକ୍ସ-ରେ - ଚିତ୍ର ଅନୁସାରେ ଏହି ଆଘାତ ନିର୍ଣ୍ଣୟ କରାଯାଏ । ଏହାକୁ ଚାରି ପ୍ରକାର ବର୍ଗୀକରଣ କରାଯାଏ ଯଥା:- ସମ୍ମୁଖ, ପୃଷ୍ଠ ଉର୍ଦ୍ଧ୍ୱ ଓ ନିମ୍ନ, ସମ୍ମୁଖ ବିସ୍ଥପନ ଅଧିକ ଦେଖାଯାଏ । କାନ୍ଧ ପୁନସ୍ଥାପନ   ଏହାର ଚିକିତ୍ସା ଓ ଏହା ବିଭିନ୍ନ ଉପାୟରେ କରାଯାଏ ଯଥା:- ଟ୍ରାକସନ-କାଉଣ୍ଟର ଟ୍ରାକସନ, ଏକ୍ସଟର୍ନାଲ ରୋଟେସନ, ସ୍କାପୁଲାର ମାନିପୁଲେସନ ଓ ସ୍ଟିମସନ ଟେକନିକ । ଏକ୍ସ‌-ରେ କରି ପୁନସ୍ଥାପନର ସଠିକତା ନିର୍ଣ୍ଣୟ କରାଯାଏ । କିଛି ସପ୍ତାହ ନିମନ୍ତେ ଅବୟବକୁ ଆର୍ମ ସ୍ଲିଙ୍ଗରେ   ରଖାଯାଏ । ପୁନଃପୌନିକ ବିସ୍ଥାପନ ହେଲେ ଅପରେଶନ କରାଯାଏ । ଜନସଂଖ୍ୟାର ପ୍ରାୟ ୧.୭% ଲୋକଙ୍କର ଏହି ଆଘାର ହୁଏ । ଯୁକ୍ତରାଷ୍ଟ୍ର ଆମେରିକାରେ ବର୍ଷକୁ ପ୍ରତି ଏକ ଲକ୍ଷ ଲୋକରେ ୨୪ ଜଣଙ୍କୁ ଏହି ଆଘାତ ହୁଏ । ଆଶୁ ଚିକିତ୍ସା ବିଭାଗକୁ   ଆସୁଥିବା ବଡ଼ ଗଣ୍ଠି ବିସ୍ଥାପନର ଏହା ପ୍ରାୟ ୫୦% । ମହିଳାଙ୍କ ଅପେକ୍ଷା ପୁରୁଷମାନଙ୍କର ଏହି ଆଘାତ ଅଧିକ ହୁଏ ।
ଅଣଧର୍ମବାଦ କିମ୍ବା ଅଧର୍ମବାଦ ଧର୍ମର ଅନୁପସ୍ଥିତି, ପ୍ରତ୍ୟାଖ୍ୟାନ କିମ୍ବା ଏହା ପ୍ରତି ଉଦାସୀନତାକୁ ବୁଝାଏ । ପିଉ ରିସର୍ଚ୍ଚ ସେଣ୍ଟରର ୨୦୧୨ ମସିହାର ୨୩୦ଟି ଦେଶ ଏବଂ ଅଞ୍ଚଳ ଉପରେ ବିଶ୍ୱସ୍ତରୀୟ ଅଧ୍ୟୟନ ଅନୁସାରେ ବିଶ୍ୱର ୧୬% ଜନସଂଖ୍ୟା କୌଣସି ଧର୍ମ ସହିତ ଜଡ଼ିତ ନୁହଁନ୍ତି । ଧାର୍ମିକ ଭାବରେ ଚିହ୍ନଟ ହୋଇନଥିବା ଲୋକଙ୍କ ଜନସଂଖ୍ୟାକୁ ବେଳେବେଳେ  "କିଛି ନୁହେଁ"    ବୋଲି କୁହାଯାଇଥାଏ ନିକଟ ବର୍ଷଗୁଡ଼ିକରେ ଯଥେଷ୍ଟ ବୃଦ୍ଧିପାଇଛି । ତେବେ ଏହାର ଭବିଷ୍ୟତ ଅଭିବୃଦ୍ଧି ଅନିଶ୍ଚିତ । ପୃଷ୍ଠସ୍ତରୀୟ ଏବଂ ଅଜ୍ଞତାଠାରୁ ଆରମ୍ଭ କରି ଧର୍ମନିରପେକ୍ଷ ମାନବବାଦ ପରି ପୂର୍ଣ୍ଣ ଦର୍ଶନ ପର୍ଯ୍ୟନ୍ତ ଅଣଧର୍ମବାଦ ବହୁ ରୂପରେ ରହିଛି । ଅନ୍ୟ ଉଦାହରଣଗୁଡ଼ିକ ହେଉଛି ନାସ୍ତିକତା, ଅଜ୍ଞୈୟବାଦ ଏବଂ ଧର୍ମବିରୋଧ । ସାମାଜିକ ବିଜ୍ଞାନୀମାନେ ଅଣଧର୍ମବାଦକୁ ଏକ ସମ୍ପୂର୍ଣ୍ଣ ପ୍ରକୃତିବାଦୀ ବିଶ୍ୱଦୃଷ୍ଟି ଭାବରେ ଏବଂ କୌଣସି ଅଲୌକିକ ବିଷୟର ବିଶ୍ୱାସକୁ ବାଦ ଦେଉଥିବା ଦୃଷ୍ଟିକୋଣ ଭାବେ ସଂଜ୍ଞାବଦ୍ଧ କରିଥାନ୍ତି । ଧାର୍ମିକ ପରିଚୟର ଅଭାବ ହେଉଛି ଅଣଧର୍ମବାଦର ଏକ ବ୍ୟାପକ ଏବଂ ମୋଟାମୋଟି ସଂଜ୍ଞା । ତେବେ ଅନେକ ଅଣଧାର୍ମିକ ପରିଚୟଧାରୀମାନେ ଆଦିଭୌତିକ ଏବଂ ଏପରିକି ଧାର୍ମିକ ବିଶ୍ୱାସ ମଧ୍ୟ ରଖିଥାନ୍ତି । ସବୁଠାରୁ ସଂକୀର୍ଣ୍ଣ ଏବଂ କଠୋର ହେଉଛି ସକରାତ୍ମକ ନାସ୍ତିକତା ଉପରେ ବିଶ୍ୱାସ । ଅଣଧର୍ମବାଦ ପାଇଁ ବିଶେଷ କରି ପାଶ୍ଚାତ୍ୟ ଦେଶ ବାହାରେ ବିଶାଳ ସାଂସ୍କୃତିକ ସମ୍ବେଦନଶୀଳତା ଆବଶ୍ୟକ କାରଣ ପ୍ରାଚ୍ୟରେ  "ଧର୍ମ"  କିମ୍ବା  "ଧର୍ମନିରପେକ୍ଷ"  ଧାରଣା ସ୍ଥାନୀୟ ସଂସ୍କୃତି ସହ ପୂରା ଜଡ଼ିତ ନୁହେଁ ।
ରିଫିଡିଂ ସିଣ୍ଡ୍ରୋମ ହେଉଛି ଏକ ଅବସ୍ଥା ଯାହା ଦୀର୍ଘ ସମୟର ଅନାହାର ପରେ ଉତ୍ତମ ପୁଷ୍ଟିକର ଖାଦ୍ୟ ଖାଇଲେ ଘଟିପାରେ  ଏହା କେବଳ ଶିରାଭ୍ୟନ୍ତର ପୋଷକ ନେଉଥିବା ବ୍ୟକ୍ତିର ମଧ୍ୟ ହୋଇପାରେ  ଏହା ରୋଗରେ ହାଇପୋଫସଫେଟେମିଆ, ମ୍ୟାଗ୍ନେସିୟମ୍ ଅଭାବ, ହାଇପୋକାଲେମିଆ ଏବଂ କମ୍ ଥିଆମିନ ଦେହରେ ଥାଏ । ଏହା ଫଳରେ ଦୁର୍ବଳତା, କମ୍ ଶ୍ୱାସକ୍ରିୟା, ସମନ୍ୱୟ ଅଭାବ, ଦ୍ୱନ୍ଦ୍ୱ, ବାତ ଏବଂ ଅନିୟମିତ ହୃତ୍‌ପିଣ୍ଡ ଗତି ହୋଇପାରେ  ବିପଦ କାରକଗୁଡ଼ିକ ମଧ୍ୟରେ ଖାଇବା ବେମାରୀ, ମଦ୍ୟପାନ, ଅସ୍ତ୍ରୋପଚାର ପରବର୍ତ୍ତୀ ସମୟ, କ୍ରନିକ୍ ପୁଷ୍ଟିହୀନତା, ବାରିଆଟ୍ରିକ ଅସ୍ତ୍ରୋପଚାର ଏବଂ ପ୍ରଦାହଜନ‌କ ଅନ୍ତନଳୀ ରୋଗ ଥାଇପାରେ । ଅନ୍ତର୍ନିହିତ ପ୍ରଣାଳୀରେ ରକ୍ତରେ ଶର୍କରା ବୃଦ୍ଧି ଯୋଗୁ ଇନସୁଲିନ କ୍ଷରଣ ଅଧିକ ହେବା ଫଳରେ ଜୀବକୋଷ ଅଧିକ ପୋଟାସିଅମ ଓ ଫସଫେଟ ଗ୍ରହଣ କରେ । ରକ୍ତରେ ଫସଫେଟ, ପୋଟାସିଏମ ଓ ମାଗନେସିଅମ ସ୍ତର ହ୍ରାସ ଉପରେ ରୋଗ ନିର୍ଣ୍ଣୟ କରାଯାଏ। ସାମାନ୍ୟ ରୋଗରେ ୧୦ରୁ ୨୦%, ମଧ୍ୟମ ରୋଗରେ ୨୦ରୁ ୩୦% ହ୍ରାସ, ଏବଂ ଗୁରୁତର ରୋଗରେ ୩୦%ରୁ ଅଧିକ ହ୍ରାସ ହୋଇଥାଏ  ଏହାର ଚିକିତ୍ସାରେ କ୍ୟାଲୋରୀ ସ୍ତରର ଧୀରେ ଧୀରେ ଉନ୍ନତି କରିବାକୁ ଚେଷ୍ଟା କରାଯାଏ  ପ୍ରଥମ ୨୪ ଘଣ୍ଟା ମଧ୍ୟରେ ୧୦ରୁ ୨୦ କିକାଲ/କେଜି କିମ୍ବା ବ୍ୟକ୍ତିଙ୍କ ଶକ୍ତି ଆବଶ୍ୟକତାର ଅଧାରୁ ଅଧିକ ନ ଦେବାକୁ ସୁପାରିଶ କରାଯାଏ  ଥାୟାମିନ‌ଯୁକ୍ତ ଖାଦ୍ୟ ଶୀଘ୍ର ଦିଆଯିବା ଉଚିତ୍  ପୋଟାସିୟମ୍, ଫସଫେଟ୍, କ୍ୟାଲସିୟମ୍, ଏବଂ ମ୍ୟାଗ୍ନେସିୟମ୍ ଇତ୍ୟାଏ ଦେବାକୁ ମଧ୍ୟ ସୁପାରିଶ କରାଯାଏ  ପ୍ରାରମ୍ଭରେ ପ୍ରତି ୧୨ ଘଣ୍ଟାରେ ଇଲେକ୍ଟ୍ରୋଲାଇଟ୍ ମାପ କରାଯିବା ଉଚିତ୍  ରିଫିଡିଂ ସିଣ୍ଡ୍ରୋମର ଫ୍ରିକ୍ୱେନ୍ସି ବା ଆବୃତ୍ତି ଅସ୍ପଷ୍ଟ  ଗୋଟିଏ ଅଧ୍ୟୟନରୁ ଜଣାପଡିଛି ଯେ ଡାକ୍ତରଖାନାରେ ଭର୍ତ୍ତି ହୋଇଥିବା ଲୋକଙ୍କ ମଧ୍ୟରେ ୦.୫%ରୁ ୧୮% ହାର ରହିଛି। ଦ୍ୱିତୀୟ ବିଶ୍ୱଯୁଦ୍ଧ ପରଠାରୁ ଏହାର ଆଧୁନିକ ବର୍ଣ୍ଣନା କରାଯାଇଛି  ଦୁର୍ଭିକ୍ଷ ପରବର୍ତ୍ତୀ ସମୟରେ ଅଧିକ ଖାଇବା ପରେ ମରିଯାଉଥିବା ଲୋକଙ୍କ ଅନେକ ବର୍ଣ୍ଣନା ଇତିହାସରେ ଲିପିବଦ୍ଧ ଅଛି
ଶିଖର ଧାୱନ  (ଜନ୍ମ ୫ ଡିସେମ୍ବର ୧୯୮୫) ଭାରତୀୟ ଦଳର ଜଣେ ସଦସ୍ୟ  । ସେ ଜଣେ ବାମହାତି ବ୍ୟାଟ୍ସମ୍ୟାନ ଓ କାମଚଳା ଡାହାଣହାତୀ ଅଫ ବ୍ରେକ ବୋଲର । ୧୭ ଏବଂ ୧୯ ବର୍ଷରୁ କମ ବିଶ୍ୱକପ ଦଳରେ ସେ ସଦସ୍ୟ ଥିଲେ । ଦିଲ୍ଲୀ ପାଇଁ ସେ ୨୦୦୪ରେ ପ୍ରଥମେ ରଣଜୀ ମ୍ୟାଚ ଖେଳିଥିଲେ । ଶିଖର ତାଙ୍କର ପ୍ରଥମ ଦିନିକିଆ ଆନ୍ତର୍ଜାତୀୟ ଅକ୍ଟୋବର ୨୦୧୦ରେ ଅଷ୍ଟ୍ରେଲିଆ ବିପକ୍ଷରେ ଖେଳିଥିଲେ । ମାର୍ଚ ୨୦୧୩ରେ ସେ ସେହି ଦଳ ବିପକ୍ଷରେ ନିଜର ଟେଷ୍ଟ କ୍ୟାରିୟର ଆରମ୍ଭ କରିଥିଲେ ଓ ମାତ୍ର ୮୫ଟି ବଲ ଖେଳି ୧୦୦ ରନ କରି ଏକ ରେକର୍ଡ ସୃଷ୍ଟି କରିଥିଲେ । ବ୍ୟକ୍ତିଗତ ଜୀବନ ଶିଖର ହେଉଛନ୍ତି ମହେନ୍ଦ୍ର ପଲ ଧାୱନ ଓ ସୁନୟନା ଧାୱନଙ୍କ ସୁପୁତ୍ର । ସେ ପଞ୍ଜାବି କରାଟି ପରିବାରରୁ ଜନ୍ମ । ୨୦୧୨ରେ ସେ ଆୟେଶା ମୁଖାର୍ଜୀଙ୍କୁ ବିବାହ କରିଥିଲେ ଯାହାଙ୍କର ପୂର୍ବ ବିବାହାରୁ ୨ଟି ସନ୍ତାନ ଥିଲେ  ରେହା ଓ ଆଲିଆ । ପରେ ସେ ଜୋରାଭରଙ୍କୁ ଜନ୍ମ ଦେଇଥିଲେ ।
ଉଦର ଯନ୍ତ୍ରଣା ବା ପେଟ ଯନ୍ତ୍ରଣା,  (ଇଂରାଜୀ ଭାଷାରେ ) ରେ ଉଦରର ଯେ କୌଣସି ସ୍ଥାନରେ ଯନ୍ତ୍ରଣାକୁ କୁହାଯାଏ  । ଏହା ଉଦରର ଚତୁର୍ଥାଂଶ ମଧ୍ୟରୁ ଗୋଟିଏ ସ୍ଥାନରେ ହୋଇପାରେ କିମ୍ବା ବିଭିନ୍ନ ସ୍ଥାନରେ ହୋଇପାରେ  ଅଇ, ବାନ୍ତି, କିମ୍ବା କୋଷ୍ଠକାଠିନ୍ୟ ଭଳି ଅନ୍ୟ ଲକ୍ଷଣ ମଧ୍ୟ ଉପସ୍ଥିତ ଥାଇପାରେ। ଏହା ହଠାତ୍ ଆରମ୍ଭ  (ତୀବ୍ର) ବା ଦୀର୍ଘକାଳୀନ ଯନ୍ତ୍ରଣା  (କ୍ରନିକ୍) ଏହି ଦୁଇ ଭାଗରେ ବିଭକ୍ତ ହୋଇପାରେ  ସାଧାରଣ କାରଣଗୁଡ଼ିକରେ ଗ୍ୟାଷ୍ଟ୍ରୋଏଣ୍ଟେରାଇଟିସ୍ ଏବଂ ଇରିଟେବ୍ଲ ବାୱେଲ ସିଣ୍ଡ୍ରୋମ୍ ଅନ୍ତର୍ଭୁକ୍ତ ହୁଏ  ପ୍ରାୟ ୧୫% ଲୋକଙ୍କର ଅନ୍ତର୍ନିହିତ ଆପେଣ୍ଡିସାଇଟିସ, ପିତ୍ତକୋଷ ରୋଗ, ବିଷ ମୂତ୍ରାଶୟ ରୋଗ, ଫାଟିଥିବା ଉଦର ମହାଧମନୀ ସ୍ଫିତି, ଫାଟିଥିବା ଅମ୍ଳରୋଗ, ଅଗ୍ନାଶୟ ପ୍ରଦାହ, ଓଭାରିଆନ ଟର୍ସନ, ଭଲଭ୍ୟୁଲସ, ଡାଏବେଟିକ କିଟୋଏସିଡୋସିସ , ଡାଇଭର୍ଟିକୁଲାଇଟିସ, ଇସକେମିକ ବାୱେଲ, କିମ୍ବା ଗର୍ଭ ଯୋଗୁ ଏହି ରୋଗ ହୋଇପାରେ । ଶିଶୁମାନଙ୍କଠାରେ ନେକ୍ରୋଟାଇଜିଂ ଏଣ୍ଟ୍ରୋକୋଲାଇଟିସ୍, ଭଲଭ୍ୟୁଲସ୍ ଏବଂ ଇଣ୍ଟସସେପସନ ରୋଗକୁ ବିଚାରକୁ ନିଆଯିବା ଉଚିତ୍। ଏକ ତୃତୀୟାଂଶ କ୍ଷେତ୍ରରେ ପ୍ରକୃତ କାରଣ ଅସ୍ପଷ୍ଟ ଥାଏ। ଲକ୍ଷଣ ଓ ଇତିହାସ, ଶରୀର ପରୀକ୍ଷା, ରକ୍ତ ପରୀକ୍ଷା ଏବଂ ଡାକ୍ତରୀ ଇମେଜିଙ୍ଗର କରି ଏହି ରୋଗ ନିର୍ଣ୍ଣୟ କରାଯାଇପାରେ  ହୃଦଘାତ ସମ୍ଭାବନାକୁ ଏଡ଼ାଇବା ପାଇଁ ଇସିଜି କରାଯାଇପାରେ  ଚିକିତ୍ସାରେ ଶିରାଭ୍ୟନ୍ତର ତରଳ ପଦାର୍ଥ ଏବଂ ଯନ୍ତ୍ରଣା ନିବାରକ ଔଷଧ ଦିଆଯାଇପାରେ। ମୂଳ କାରଣ ଉପରେ ନିର୍ଭର କରି ଅସ୍ତ୍ରୋପଚାର ଆବଶ୍ୟକ ହୋଇପାରେ। ଜରୁରୀକାଳୀନ ବିଭାଗରେ ପ୍ରାୟ ୧୦% ଲୋକ ପେଟ ଯନ୍ତ୍ରଣା ପାଇଁ ଆସନ୍ତି ।
ଓଲ୍ଡ ମଙ୍କ ଏକ ଭାରତୀୟ ଭ୍ୟାଟେଡ଼ ଡାର୍କ ରମ । ଏହା ଅତି କମରେ, ସାତ ବର୍ଷ ଧରି ରଖାଯାଇଥାଏ । ଏହା ଏକ ଡାର୍କ ରମ ଓ ଭାନିଲା ସ୍ୱାଦ‌ଯୁକ୍ତ । ଏଥିରେ ୪୨.୮% ଅଲକୋହଲ ଥାଏ । ଏହା ଉତ୍ତରପ୍ରଦେଶର ଗାଜିଆବାଦଠାରେ ପ୍ରସ୍ତୁତ ହୋଇଥାଏ ଓ ଭାରତର ନାନାଦି ସ୍ଥାନରେ ମିଳିଥାଏ । ଓଲ୍ଡ ମଙ୍କ ପୃଥିବୀର ସର୍ବାଧିକ ବିକ୍ରି ହେଉଥିବା ଡାର୍କ ରମ । ଓଲ୍ଡ ମଙ୍କ ଭାରତର ସର୍ବବୃହତ ଭାରତରେ ତିଅରି ବିଦେଶୀ ମଦ ଭାବେ ଅନେକ ବର୍ଷ ଧରି ଜଣାଶୁଣା । ଏହା ପାଞ୍ଚଟି ଅଲଗା ଅଲଗା ଆକାରରେ ବିକ୍ରି ହୋଇଥାଏ; ୯୦ ମି.ଲି., ୧୮୦ ମି.ଲି., ୩୭୫ ମି.ଲି., ୭୫୦ ମି.ଲି. ଓ ୧ ଲି. ବୋତଲ ।
ହାଇକ୍ ମେସେଞ୍ଜର୍ ଏକ କ୍ରସ୍ ପ୍ଲାଟଫର୍ମ ମୋବାଇଲ୍ ମେସେଜିଙ୍ଗ ସେବା ଯହାଦ୍ୱାରା ଇଣ୍ଟରନେଟକୁ ବ୍ୟବହାର କରି, ବ୍ୟବହାରକାରିମାନେ ପରସ୍ପର ସହ ଯୋଗାଯୋଗ ଏବଂ ଭାବର ଆଦାନ ପ୍ରଦାନ କାରି ପାରୁଛନ୍ତି । କେବଳ ଲେଖା ନୁହଁ, ଏହି ହାଇକ୍ ମେସେଞ୍ଜର୍ ବ୍ୟବହାର କରି ଅନେକ ସୁନ୍ଦର ସୁନ୍ଦର ଚିତ୍ର ଏବଂ ଷ୍ଟିକର ମଧ୍ୟ ପଠେଇ ହେଉଛି । ହାଇକ୍ ପ୍ରଥମ ଥର ପାଇଁ ୧୨ ଡିସେମ୍ବର ୨୦୧୨ରେ ନିଜ ସେବା ଆରମ୍ଭ କରିଥିଲା । ଏବଂ ଅପ୍ରେଲ ୨୦୧୩ରେ ଏହାକୁ ଏହାର ପ୍ରଥମ ଫନଡିଂଗ୍ ମିଳିଥିଲା । ହାଇକ୍ ମେସେଞ୍ଜର୍ଟି ଭାରତୀ ଏଂଟରପ୍ରଇସ୍ ଏବଂ ସଫ୍ଟବ୍ୟାଙ୍କର ମିଳିତ ଉଦ୍ୟମରେ ତିଆରି ହୋଇଛି । ଇତିହାସ ୧୨ ଡିସେମ୍ବର ୨୦୧୨ରେ ଆରମ୍ଭ ହୋଇଥିବା ହାଇକରେ ଫେବୃଆରୀ ୨୦୧୪ ସୁଦ୍ଧା ସମୁଦାୟ ୧୫ ନିୟୁତ ବ୍ୟବହାରକରି ଥିବା ସୂଚନା ମିଳିଛି । ଏହି ସମୟରେ ହାଇକ୍ ନିଜର ଅଭିବୃଦ୍ଧି ପାଇଁ ୧୪ ନିୟୁତ ଡଲାରର ଆୟୋଜନ କରି ପାରିଥିଲା । ଏହାର କିଛି ମାସ ମଧ୍ୟରେ ଏହି ସେବା ସହ ମାଗଣା ମେସେଜିଙ୍ଗ, ଗପସପର ଡିଯାଇନ ପରିବର୍ତ୍ତନ, ଷ୍ଟିକର ସେବା, ଗୁପ୍ତ କଥା ବାର୍ତ୍ତା ଇତ୍ୟାଦି ଯୋଡି ହୋଇଥିଲା । ମାଗଣା ଦୁରଭାଷ ପାଇଁ, ହାଇକ୍ କମ୍ପାନୀ ଜିପ୍ ଫୋନ୍ସ ନାମକ ଏକ କମ୍ପାନୀକୁ କ୍ରୟ କରିଥିଲା । ୨୦୧୫ ମସିହାରେ ହାଇକ୍  " "  ନାମକ ଏକ ପ୍ରତିଯୋଗିତା କରି, ଚିତ୍ର ଶିଳ୍ପୀମାନଙ୍କୁ ନୂଆ ନୂଆ ଷ୍ଟିକର ଡିଯାଇନ ପାଇଁ ଉତ୍ସାହିତ କରାଇଥିଲା । କଳନା ଅନୁସାରେ ହାଇକ୍ର ସମୁଦାୟ ଟ୍ରାଫିକର ୩୦ ପ୍ରତିଶତ କେବଳ ଏହି ଷ୍ଟିକରରୁ ଆସିଥାଏ । ଅକ୍ଟୋବର ୨୦୧୫ରେ ହାଇକ୍ର ସିଇଓ ସମସ୍ତଙ୍କୁ ଜଣାଇଥିଲେ ଯେ ହାଇକ୍ର ବ୍ୟବହାରକାରୀଙ୍କ ସଂଖ୍ୟା ୭୦ ନିୟୁତରେ ପହଂଚିଛି ଏବଂ ୨୦ ନିୟୁତରୁ ଅଧିକ ସନ୍ଦେଶ ଦୈନିକ ଆଦାନ ପ୍ରଦାନ ହେଉଛି । ବିଶେଷତା ସୋସିଆଲ ମେସେଜିଙ୍ଗକୁ ବାଦ ଦେଇ, ହାଇକ୍ ମାଧ୍ୟମରେ ଚିତ୍ର ପଠାପଠି, ଭିଡିଓ ଏବଂ ଅଡିଓ ପଠାପଠି, ବିଭିନ୍ନ ଫାଇଲ ପଠାପଠିର ମଧ୍ୟ ବ୍ୟବସ୍ଥା ଅଛି । ଜାନୁଆରୀ ୨୦୧୫ରେ, ହାଇକ୍ରେ ମାଗଣା ଭୟେସ୍ କଲିଂର ସେବା ଆରମ୍ଭ ହୋଇଥିଲା । ସମୟରେ ହାଇକ୍ ସାଙ୍ଗରେ ହାତମିଳାଇ ନିଜ ବ୍ୟବହାରକାରୀଙ୍କୁ କ୍ରିକେଟର ଅପଡେଟ ଦେଇଥିଲା । ସେପ୍ଟେମ୍ବର ୨୦୧୫ରେ ହାଇକ୍ରେ ଗ୍ରୁପ କଲିଂର ବ୍ୟବସ୍ଥା ମଧ୍ୟ ହୋଇଥିଲା । ଗୋପନିୟତା ହାଇକ୍ ୧୨୮-ବିଟ ର ବ୍ୟବହାର କରୁଛି । ପଠାଯାଇଥିବା ସନ୍ଦେଶଗୁଡ଼ିକ ବ୍ୟବହାରକାରୀଙ୍କ ଯନ୍ତ୍ରରେ ହିଁ ରହିଥାଏ । ଏହାକୁ ହାଇକ୍ର ସର୍ଭରରେ ରଖାଯାଏ ନାହିଁ ।
ଲାରିଙ୍ଗୋମାଲାସିଆ ହେଉଛି ମାନବର ଏକ ଅସ୍ୱାଭାବିକ ସ୍ୱର ପେଟିକା ଯାହା ଶ୍ୱାସକ୍ରିୟା ସମୟରେ ଭୁଶୁଡ଼ି ପଡ଼ିବାରୁ ସାମୟିକ ଶ୍ୱାସକ୍ରିୟା ବାଧା ସୃଷ୍ଟି ହୁଏ । ଏହାର ଲକ୍ଷଣରେ ଶ୍ୱାସକ୍ରିୟା ସମୟରେ ଶବ୍ଦ ହାତ ହୁଏ ଓ ଘରଘର ଶବ୍ଦ ମଧ୍ୟ ହୁଏ ଯାହା ଜନ୍ମରୁ କିମ୍ବା କିଛି ସମୟ ପରେ ଆରମ୍ଭ ହୁଏ  ଏହି ରୋଗ ସାଧାରଣତଃ ଅପେକ୍ଷାକୃତ ଦୀର୍ଘ ସମୟ ଧରି ରହିଥାଏ  ଜଟିଳତା ମଧ୍ୟରେ ନୀଳ ଚର୍ମ, ଶ୍ୱାସରୁଦ୍ଧ ଓ ବଞ୍ଚିବା କଷ୍ଟକର ହୋଇପଡ଼େ । ଏହାର କାରଣ ଜଣା ପଡିନାହିଁ। ବିପଦ କାରଣଗୁଡ଼ିକ ଅପରିପକ୍ୱତା ଓ ରିଫ୍ଲକ୍ସ ବା ପ୍ରତିଫଳନ ହୋଇପାରେ  ଗଠନରେ ପରିବର୍ତ୍ତନ ଓ ସ୍ନାୟୁମାଂସପେଶୀ ଅନିୟନ୍ତ୍ରଣ ଫଳରେ ଏହି ସମସ୍ୟା ଜାତ ହୁଏ । ଫାଇବରସ୍କୋପିକ ଲାରିଙ୍ଗୋସ୍କୋପି ସାହାଯ୍ୟରେ ରୋଗ ନିର୍ଣ୍ଣୟ କରାଯାଏ  ସାମାନ୍ୟରୁ ମଧ୍ୟମ ଲକ୍ଷଣ ଥିବା ବ୍ୟକ୍ତିଙ୍କର ରକ୍ଷଣଶୀଳ ପରିଚାଳନା କରାଯାଏ । ଏଥିରେ ସିଧା ହୋଇ ଠିଆ ବା ବସିବା ସମୟରେ ଖାଇବାକୁ ଦେବା ଏବଂ ଆଣ୍ଟିରିଫ୍ଲକ୍ସ ଔଷଧ ଦିଆଯାଏ । ଅଧିକାଂଶ କ୍ଷେତ୍ରରେ ୧୮ ମାସ ବୟସ ହେଲେ ଏହି ଲକ୍ଷଣମାନ ଦୂର ହୋଇଯାଏ । ଗୁରୁତର ଲକ୍ଷଣ ୧୫% କ୍ଷେତ୍ରରେ ହୁଏ ଓ ସାଂଘାତିକ ହେଲେ ଅସ୍ତ୍ରୋପଚାରର କରାଯାଇପାରେ  ପ୍ରାୟ ୨୫୦୦ ଶିଶୁଙ୍କ ମଧ୍ୟରୁ ପ୍ରାୟ ଜଣକର ଏହି ରୋଗ ହୁଏ  ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହେଉଥିବା ପରି ଦେଖାଯାଏ  ବୟସ ୧ ବର୍ଷରୁ କମ୍ ଥିବା ପିଲାମାନଙ୍କଠାରେ ଏହା ଷ୍ଟ୍ରାଇଡର ବା ଘରଘର ଶବ୍ଦର ସବୁଠାରୁ ସାଧାରଣ କାରଣ  ଏହି ଅବସ୍ଥା ପ୍ରଥମେ ୧୮୦୦ ଶତାବ୍ଦୀ ପ୍ରାରମ୍ଭରେ ବର୍ଣ୍ଣନା କରାଯାଇଥିଲା  ଶବ୍ଦ  "ଲାରିଙ୍ଗୋମାଲାସିଆ"  ଗ୍ରୀକ ଭାଷାରୁ ନିଆଯାଇଛି ଯାହାର ଅର୍ଥ  "ନରମ ସ୍ୱର ପେଟିକା
କିଶନ ପଟ୍ଟନାୟକ (୩୦ ଜୁନ ୧୯୩୦ - ୨୭ ସେପ୍ଟେମ୍ବର ୨୦୦୪), ଜଣେ ଭାରତୀୟ ସ୍ୱାଧୀନତା ସଂଗ୍ରାମୀ, ରାଜନେତା, ଲେଖକ, କର୍ମକର୍ତ୍ତା  । ସେ ୩ୟ ଲୋକ ସଭା ନିର୍ବାଚନରେ ସମ୍ବଲପୁରରୁ ପ୍ରଜା ସୋସୋଲିଷ୍ଟ ଦଳ ତରଫରୁ ନିର୍ବାଚନ ଲଢ଼ି ବିଜୟ ହୋଇଥିଲେ । ସେ ସାମୟିକ ବାର୍ତ୍ତା ନାମକ ଏକ ମାସିକ ହିନ୍ଦୀ ପତ୍ରିକାର ଶୁଭାରମ୍ଭ କରିଥିଲେ ଏବଂ ସମ୍ପାଦନା କରିଥିଲେ । ପ୍ରାରମ୍ଭିକ ଜୀବନ କିଶନ ପଟ୍ଟନାୟକ କଳାହାଣ୍ଡି ଜିଲ୍ଲାର କାଶିପୁରଠାରେ ଜନ୍ମଗ୍ରହଣ କରିଥିଲେ । ଏହି ସ୍ଥାନଟି ଜଙ୍ଗଲଦ୍ୱାରା ପରିବେଷ୍ଟିତ । ଛୋଟବେଳେ ସେ ତାଟିଘେରା ନାମକ ଏକ ବିଦ୍ୟାଳୟରେ ଯୋଗ ଦେଇଥିଲ, ଯେଉଁଠାରେ ତାଙ୍କର ବାପା ଜଣେ ଶିକ୍ଷକ ରୂପେ କାର୍ଯ୍ୟ କରୁଥିଲେ । ୧୯୪୬ ମସିହାରେ ସେ ବଲାଙ୍ଗୀରର ରାଜେନ୍ଦ୍ର କଲେଜରେ ଯୋଗ ଦେଇଥିଲେ । ଏହାପୂର୍ବରୁ ସେ ଭବାନୀପାଟଣାଠାର ତାଙ୍କର ମାମୁଁଘରେ ରହି ସ୍କୁଲରେ ପଢ଼ୁଥିଲେ । ଏହାପରେ ସେ ନାଗପୁରର ଏକ ବିଶ୍ୱବିଦ୍ୟାଳୟରୁ ସ୍ନାତକ ହାସଲ କରିଥିଲେ । ୧୯୫୧ ମସିହାରେ ସେ ପୁଣିଥରେ ଭବାନୀପାଟଣା ଫେରିଥିଲେ ଏବଂ ବ୍ରଜ ମୋହନ ଉଚ୍ଚ ବିଦ୍ୟାଳୟରେ ଶିକ୍ଷକତା କରିବା ଆରମ୍ଭ କରିଥିଲେ । ସମାଜସେବା କିଶନ ପ୍ରଥମେ ଗଡ଼ଜାତ ମିଶ୍ରଣ ଆନ୍ଦୋଳନରେ ଯୋଗ ଦେଇଥିଲେ । ସେ ରାମ ମନୋହର ଲୋହିଆଙ୍କ ଆଦର୍ଶରେ ଅନୁପ୍ରାଣିତ ଥିଲେ ଏବଂ ତାଙ୍କ ନିର୍ଦ୍ଦେଶରେ ହାଇଦ୍ରାବଦରୁ ପ୍ରକାଶିତ ମ୍ୟାନ୍‌କାଇଣ୍ଡ ପତ୍ରିକାର ସମ୍ପାଦକ ଭାବରେ କାମ କରିଥିଲେ । ବରଗଡ଼ର ଚାଷୀ ଆନ୍ଦୋଳନରେ ସେ ସକ୍ରିୟ ଭାବରେ ଜଡ଼ିତ ଥିଲେ ଏବଂ ୧୯୬୨ ମସିହାରେ, ବରଗଡ଼ର ଏସ୍‌‌ଡିଓ ଅଫିସ୍ ଅକ୍ତିଆର କରି ଗିରଫ ହୋଇଥିଲେ । କଳାହାଣ୍ଡି ଜିଲ୍ଲାରେ ଅନାହାରରେ ଅନେକ ମୃତ୍ୟ ହେବାପରେ କିଶନ ପଟ୍ଟନାୟକ ୧୯୮୯ ମସିହାରେ ଓଡ଼ିଶା ସରକାରଙ୍କ ଉପରେ ଏକ ମକୋଦ୍ଦମା କରିଥିଲେ । ରାଜନୀତି ୧୯୬୨ ମସିହାରେ ମାତ୍ର ୨୭ ବର୍ଷ ବୟସରେ କିଶନ ପଟ୍ଟନାୟକ କିଶନ ପଟ୍ଟନାୟକ ସମ୍ବଲପୁର ଲୋକ ସଭା ନିର୍ବାଚନ ମଣ୍ଡଳୀ ରୁ ଲୋକ ସଭାକୁ ନିର୍ବାଚିତ ହୋଇଥିଲେ ଏବଂ ସେ ସେହିସମୟର ସର୍ବକନିଷ୍ଠ ଲୋକ ସଭା ସଭ୍ୟ । ୧୯୬୨ ମସିହାରେ ସେ ଚାଷୀ ଆନ୍ଦୋଳନ ପାଇଁ ଗିରଫ ହୋଇଥିବାବେଳେ ଏହି ନିର୍ବାଚନ ଅନୁଷ୍ଠିତ ହୋଇଥିଲା ଏବଂ ସେ ଜେଲ୍‌ରୁ ଥାଇ ପ୍ରାର୍ଥୀପତ୍ର ଦାଖଲ କରିବା ସହିତ ନିର୍ବାଚନୀ ପ୍ରଚାର ପାଇଁ ବାହାରକୁ ନ ଆସି ଏହି ନିର୍ବାଚନ ଜିତିଥିଲେ । ଗଣନାଥ ପ୍ରଧାନ ଓ ସଜ୍ଜନ ମିତ୍ତଲ ତାଙ୍କ ନିର୍ବାଚନୀ ଏଜେଣ୍ଟ ଥିଲେ । ଏହି ନିର୍ବାଚନରେ ସେ କଂଗ୍ରେସ ପ୍ରାର୍ଥୀ ବିନୋଦ ବିହାରୀ ଦାସ ଓ ଗଣତନ୍ତ୍ର ପରିଷଦର ପ୍ରାର୍ଥୀ ଗଙ୍ଗାଭୂଷଣ ପଣ୍ଡାଙ୍କୁ ପରାସ୍ତ କରିଥିଲେ ।
କ୍ଲୋମିଫିନ  (ଇଂରାଜୀ ଭାଷାରେ , ଅନ୍ୟ ପ୍ରକାର ଲେଖାଯାଏ ) ଏକ ଔଷଧ ଯାହା ଡିମ୍ବକ୍ଷରଣ ନହେବା   ଯୋଗୁ ବନ୍ଧ୍ୟା   ହୋଇଥିବା ମହିଳାଙ୍କର ଚିକିତ୍ସାରେ ଦିଆଯାଏ  । ବିଶେଷତଃ ପଲିସିସ୍ଟିକ ଓଭାରି ସିଣ୍ଡ୍ରୋମ   ଥିଲେ ଏହି ଔଷଧ ଦିଆଯାଏ । ଏହା ଯୋଗୁ ଯାଆଁଳା   ପିଲା ହେବା ସଂଭାବନା ଅଧିକ ଥାଏ । ଦିନ‌କୁ ଥରେ ଏହି ଔଷଧ ପାଟିରେ ଦିଆଯାଏ । କ୍ଲୋମିଫିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଲଭିସ ବା ଶ୍ରୋଣୀ ଯନ୍ତ୍ରଣା   ଓ ହଟ ଫ୍ଲସ   ହୋଇପାରେ । ଆଉ ମଧ୍ୟ ଦୃଷ୍ଟି ପରିବର୍ତ୍ତନ, ବାନ୍ତି, ନିଦ୍ରା ସମସ୍ୟା, ଓଭାରି କର୍କଟ ଓ ବାତ   ମଧ୍ୟ ହୋଇପାରେ । ଯକୃତ ରୋଗ ଓ ଗର୍ଭାବସ୍ଥାରେ ଏହା ଦିଆଯାଏନାହିଁ । ସିଲେକ୍ଟିଭ ଏସ୍ଟ୍ରୋଜେନ ରିସେପ୍ଟର ମୋଡ୍ୟୁଲେଟର   ବା  (ଏସଇଆରଏମ/ ) ଶ୍ରେଣୀର କ୍ଲୋମିଫିନ ଏକ ଔଷଧ  । ଏହି ଔଷଧଦ୍ୱାରା ହାଇପୋଥାଲାମସରୁ   ଗୋନାଡୋଟ୍ରଫିନ   କ୍ଷରଣ ହୁଏ ଓ ଏହାଦ୍ୱାରା ଔଷଧ କାର୍ଯ୍ୟକ୍ଷମ ହୁଏ । ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୬୭ରେ କ୍ଲୋମିଫିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ କୋର୍ଷର ହୋଲସେଲ ମୂଲ୍ୟ ପ୍ରାୟ ୨.୦୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ହୋଲସେଲ ମୂଲ୍ୟ ୪.୮୦ ଆମେରିକୀୟ ଡଲାର । ସ‌ହାୟକ ପ୍ରଜନନ ପ୍ର‌ଯୁକ୍ତି   କାଳରେ ଏହାର ପ୍ରୟୋଗ ଆରମ୍ଭ ହୋଇଥିଲା ।
ଡଃ ବସୁଧା ବାସନ୍ତୀ ଧାଗମୱାର  (୧୯୪୦-୨୦୧୪) ଜଣେ ଓକିଲ, ପଣ୍ଡିତ, ଗବେଷକ, ଲେଖକ ଏବଂ ଜଣେ କାର୍ଯ୍ୟକର୍ତ୍ତା ଥିଲେ  । ସେ  "ମଲ୍ଟିପୁଲ୍ ଆକ୍ସନ୍ ରିସର୍ଚ୍ଚ ଗ୍ରୁପ"   ର ପ୍ରତିଷ୍ଠାତା ନିର୍ଦ୍ଦେଶକ ଥିଲେ ଏବଂ ମଥୁରା ବଳାତ୍କାର ମାମଲାରେ ୧୯୭୯ ମସିହାରେ ଭାରତର ସର୍ବୋଚ୍ଚ ନ୍ୟାୟାଳୟକୁ ମଥୁରା ଖୋଲା ଚିଠିର ଚାରିଜଣ ଦସ୍ତଖତକାରୀଙ୍କ ମଧ୍ୟରୁ ଜଣେ ଥିଲେ, ଯାହା ଯୌନ ବିରୋଧରେ ଭାରତରେ ହିଂସାକୁ ଅନୁକରଣ କରି ଜାତୀୟ ଆନ୍ଦୋଳନ ସୃଷ୍ଟି କରିବାରେ ସାହାଯ୍ୟ କରିଥିଲା । ପ୍ରାଥମିକ ଜୀବନ ଏବଂ ଶିକ୍ଷା ତାଙ୍କ ମାତା ଗୀତା ସାନେ ଜଣେ ଲେଖକ ଏବଂ ନାରୀବାଦୀ ଥିଲେ । ତାଙ୍କ ପିତା ନରସିଂହ ଧାଗମୱାର ଜଣେ ଓକିଲ ଥିଲେ ଏବଂ ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଥିଲେ । ସେ  "ଇଣ୍ଡିଆନ ସୋଇଟି ଲ"  କଲେଜରେ ପଢୁଥିଲେ । ସେ ଅକ୍ସଫୋର୍ଡ ୟୁନିଭରସିଟିରୁ ଅର୍ଥନୀତି ଏବଂ ରାଜନୀତିରେ ଡିଗ୍ରୀ ହାସଲ କରିଥିଲେ, ମୁମ୍ବାଇ ବିଶ୍ୱବିଦ୍ୟାଳୟର ଏବଂ ସ୍କୁଲ ଅଫ୍ ଓରିଏଣ୍ଟାଲ ଏବଂ ଆଫ୍ରିକୀୟ ଷ୍ଟଡିଜରୁ ଆଇନ ଇତିହାସରେ ପିଏଚଡି କରିଥିଲେ । ବୃତ୍ତି ଧାଗମୱାର; ପ୍ରଫେସର ଉପେନ୍ଦ୍ର ବକ୍ସୀ, ପ୍ରଫେସର ଲୋତିକା ସରକାର ଏବଂ ରଘୁ ନାଥ କେଲକରଙ୍କ ସହ ୧୯୭୯ ମସିହାରେ ଭାରତର ସୁପ୍ରିମକୋର୍ଟଙ୍କୁ ଖୋଲା ଚିଠିରେ ଦେଇଥିବା ଦସ୍ତଖତକାରୀଙ୍କ ମଧ୍ୟରୁ ଅନ୍ୟତମ ଥିଲେ । ମଥୁରା ଓପନ୍ ଲେଟର ଭାବରେ ଜଣାଶୁଣା, ବଳାତ୍କାରକାରୀଙ୍କୁ ନିର୍ଦ୍ଦୋଷରେ ଖଲାସ କରିବାକୁ ଆହ୍ୱାନ ଦେଇଥିଲେ । ମଥୁରା ବଳାତ୍କାର ମାମଲା, ଯାହା ପରେ ଭାରତର ସର୍ବୋଚ୍ଚ ନ୍ୟାୟାଳୟଦ୍ୱାରା ଗ୍ରହଣ କରାଯାଇଥିଲା ଯାହା ପରେ ଏକ ଗୁରୁତ୍ୱପୂର୍ଣ୍ଣ ମାମଲା ହୋଇଗଲା । ଭାରତରେ ଲିଙ୍ଗ ଭିତ୍ତିକ ହିଂସା ପ୍ରସଙ୍ଗରେ ଏହା ଏକ ନିରନ୍ତର ଅଭିଯାନର ଏକ ସ୍ଥାନ ପାଲଟିଥିଲା । ୧୯୮୦ ଦଶକର ପ୍ରାରମ୍ଭରେ, ସେ ଆଦିବାସୀ ଅଧିକାର ଏବଂ ଆଇନ ପ୍ରସଙ୍ଗରେ ମହାରାଷ୍ଟ୍ରର ଆକ୍ରାନି ଏବଂ ଅକଲକ୍ୟୁଭାର ଆଭ୍ୟନ୍ତରୀଣ ଆଦିବାସୀ ବେଲ୍ଟରେ ଯାତ୍ରା ଏବଂ କାର୍ଯ୍ୟ କରିଥିଲେ । ସେ ୧୯୮୨ ମସିହାରେ  "ଅଶୋକା ସମକକ୍ଷ ବ୍ୟାକ୍ତି"  ଭାବରେ ନିର୍ବାଚିତ ହୋଇଥିଲେ । ୧୯୮୫ ରେ, ସେ ଦିଲ୍ଲୀର ଏକ ଏନଜିଓ  "ମଲ୍ଟିପଲ୍ ଆକ୍ସନ ରିସର୍ଚ୍ଚ ଗ୍ରୁପ୍"    ଗଠନ କରିଥିଲେ, ଯେଉଁଥିରେ ଆଇନଗତ ସଚେତନତା, ଓକିଲାତି ଏବଂ ଜନସାଧାରଣଙ୍କ ସ୍ୱାର୍ଥ ମକଦ୍ଦମାକୁ ପ୍ରୋତ୍ସାହିତ କରିବା ଉପରେ ଧ୍ୟାନ ଦିଆଯାଇଥିଲା । ସେ ଦିଲ୍ଲୀର ମିରାଣ୍ଡା ହାଉସରେ ଏବଂ ପୁଣେ ବିଶ୍ୱବିଦ୍ୟାଳୟର ଆଇନ ବିଭାଗରେ ଶିକ୍ଷାଦାନ କରିଥିଲେ । ବିସ୍ଥାପିତ ଲୋକଙ୍କ ଅଧିକାର ବନ୍ଦୀ ତଥା ଆଇନଗତ ବୁକଲେଟ୍ ପ୍ରକାଶନ ପାଇଁ ବସୁଧା ବେସ ଜଣାଶୁଣା । ସେ ଜାତୀୟ ମହିଳା ଆୟୋଗର ଆଇନ ବିଶେଷଜ୍ଞ କମିଟିର ସଦସ୍ୟ ତଥା କମନୱେଲଥ ମାନବ ଅଧିକାର ଅଭିଯାନର କାର୍ଯ୍ୟନିର୍ବାହୀ ସଂସ୍ଥାର ସଦସ୍ୟ ମଧ୍ୟ ଥିଲେ । ସେ ହିଂସା ଏବଂ ନିର୍ଯାତନା ସହ ଜଡ଼ିତ ଅନେକ ମାମଲା ମଧ୍ୟ ଦାଖଲ କରିଥିଲେ ।
ଭି. କାର୍ତ୍ତିକେୟ ପାଣ୍ଡିଆନ  (ଜନ୍ମ: ୨୯ ମଇ ୧୯୭୪; ଜନ୍ମସ୍ଥାନ: ତାମିଲନାଡ଼ୁ) ଜଣେ ପୂର୍ବତନ ଭାରତୀୟ ପ୍ରସାଶନିକ ଅଧିକାରୀ ଏବଂ ବିଜୁ ଜନତା ଦଳର ପ୍ରାକ୍ତନ ରାଜନେତା  । ୨୦୦୦ ମସିହାରେ ସେ ପ୍ରସାଶନିକ ସେବାରେ ଯୋଗ ଦେଇଥିଲେ ଏବଂ ଦୀର୍ଘ ଦିନ ଧରି ନବୀନ ପଟ୍ଟନାୟକଙ୍କ ବ୍ୟକ୍ତିଗତ ସଚିବ ଭାବରେ କାର୍ଯ୍ୟ କରିବା ସହିତ ଓଡ଼ିଶା ସରକାରଙ୍କଦ୍ୱାରା ଆରମ୍ଭ କରାଯାଇଥିବା ୫ଟି  (ଫାଇଭ୍ ଟି/5 ) କାର୍ଯ୍ୟକ୍ରମର ମୁଖ୍ୟ ଭାବରେ କାର୍ଯ୍ୟ କରିଛନ୍ତି  । ପ୍ରାଥମିକ ଜୀବନ ଏବଂ ଶିକ୍ଷା ସେ କୃଷିଶିକ୍ଷା କ୍ଷେତ୍ରରେ ସ୍ନାତକ କରିବା ପରେ ଭାରତୀୟ କୃଷି ଅନୁସନ୍ଧାନ ପ୍ରତିଷ୍ଠାନରୁ ସ୍ନାତକୋତ୍ତର କରିଥିଲେ । ବୃତ୍ତି ସେ ୨୦୦୦ ମସିହାରେ ଭାରତୀୟ ପ୍ରସାଶନିକ ସେବାରେ ଯୋଗ ଦେଇଥିଲେ ଏବଂ ୨୦୦୨ ମସିହାରେ କଳାହାଣ୍ଡି ଜିଲ୍ଲାର ଧର୍ମଗଡ଼ର ଉପ-ଜିଲ୍ଲାପାଳ ଭାବରେ କାର୍ଯ୍ୟ କରିବା ଆରମ୍ଭ କରିଥିଲେ । ୨୦୦୫ ମସିହାରେ ସେ ମୟୂରଭଞ୍ଜର ଜିଲ୍ଲାପାଳ ଭାବରେ ଦାୟିତ୍ୱ ନେଇଥିଲେ ଏବଂ ୨୦୦୭ ମସିହାରେ ଗଞ୍ଜାମକୁ ବଦଳି ହୋଇଥିଲେ । ୨୦୧୧ ମସିହାରେ ସେ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ବ୍ୟକ୍ତିଗତ ସଚିବ ଭାବରେ ନିଯୁକ୍ତ ହୋଇଥିଲେ । ୨୦୨୩ ମସିହା ପର୍ଯ୍ୟନ୍ତ ସେ ଏହି ପଦବୀରେ ରହିଥିଲେ । ୨୦୧୯ ମସିହାରେ ସେ ଓଡ଼ିଶା ସରକାରଙ୍କ ୫ଟି  (ସ୍ୱଚ୍ଛତା, ପ୍ରଯୁକ୍ତିବିଦ୍ୟା, ଦଳଗତ କାର୍ଯ୍ୟକ୍ରମ, ସମୟ ଏବଂ ପରିବର୍ତ୍ତନ) କାର୍ଯ୍ୟକ୍ରମର ମୁଖ୍ୟ ଭାବରେ କାର୍ଯ୍ୟ କରିଥିଲେ  । ୨୦୨୩ ମସିହାରେ ସେ ପ୍ରସାଶନିକ ସେବାରୁ ସ୍ୱଚ୍ଛାକୃତ ଭାବରେ ଅବସର ନେଇଥିଲେ । ୨୭ ନଭେମ୍ବର ୨୦୨୩ରେ ସେ ବିଜୁ ଜନତା ଦଳରେ ଯୋଗ ଦେଇଥିଲେ ଏବଂ ଯୋଗ ଦେବା ପରେ ସେ ପୁଣିଥରେ ୫ଟିର ଅଧକ୍ଷ ଭାବରେ ନିଯୁକ୍ତ ହୋଇଥିଲେ । ୨୦୨୪ ଓଡ଼ିଶା ବିଧାନ ସଭା ନିର୍ବାଚନରେ, ବିଜେଡିର ପରାଜୟ ପରେ, ସେ ସକ୍ରିୟ ରାଜନୀତିରୁ ସନ୍ୟାସ ନେଇଥିଲେ । ବ୍ୟକ୍ତିଗତ ଜୀବନ ସେ ଜଣେ ଭାରତୀୟ ପ୍ରସାଶନିକ ସେବା ଅଧିକାରୀ ସୁଜାତା ରାଉତଙ୍କୁ ବିବାହ କରିଥିଲେ । ପୁରସ୍କାର ଜାନୁଆରୀ ୨୯, ୨୦୨୩ରେ ଅନୁଷ୍ଠିତ ପୁରୁଷ ହକି ବିଶ୍ୱକପ ୨୦୨୩ ସମୟରେ ଆନ୍ତର୍ଜାତୀୟ ହକି ଫେଡ଼େରେସନ, ଓଡ଼ିଶାରେ ହକିର ସଫଳ ଆୟୋଜନ ପାଇଁ ତାଙ୍କୁ ଏଫ୍ଆଇଏଚ୍ ପ୍ରେସିଡେଣ୍ଟ ପୁରସ୍କାର ପ୍ରଦାନ କରିଥିଲା ।
ଆମପାଣି, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୭୮ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଇଣ୍ଡିଗୋ   ଏକ ଭାରତୀୟ ଏୟାରଲାଇନ କମ୍ପାନୀ ଅଟେ ଜାହାର ମୁଖ୍ୟାଳୟ ଭାରତର ଗୁଡ଼ଗାଁରେସ୍ଥିତ । ଏହା କମ ଟଙ୍କା ବିଶିଷ୍ଟ ଯାତ୍ରୀ ସେବା ତଥା ଭାରତର ସବୁଠାରୁ ବଡ଼ ବିମାନ ସେବା ଅଟେ । ଏହାର ମାର୍କେଟ ସେୟାର ଫେବୃଆରୀ ୨୦୧୪ ମସିହାରେ ୩୦.୩% ହୋଇଥିଲା । ଇଣ୍ଡିଗୋ ଭାରତରେ ସବୁଠାରୁ ତିବ୍ରରେ ବିକଶିତ ହୋଇଥିବା ବିମାନ ଜାନ ଅଟେ । ନିଜର ନୂଆ ୭୮ ଏୟାର ବସ , ୩୨୦ ଏୟାରକ୍ରାଫ୍ଟ ସହିତ ଏହି ଏୟାରଲାଇନ ୩୬ ଗନ୍ତବ୍ୟ ସ୍ଥାନପାଇଁ ଦୈନିକ ୪୮୫ ଫ୍ଲାଇଟର ସେବା ପ୍ରଦାନ କରିଥାଏ । ଏୟାରଲାଇନ 82 ଗନ୍ତବ୍ୟ - 60 ଘରୋଇ ଏବଂ 22 ଅନ୍ତରାଷ୍ଟ୍ରୀୟ ଉଡାଣର ସଞ୍ଚାଳନ କରିଥାଏ । ଏହାର ପ୍ରାଥମିକ କେନ୍ଦ୍ର  "ଇନ୍ଦିରା ଗାନ୍ଧୀ ଇଣ୍ଟରନ୍ୟାସନାଲ ଏୟାରପୋର୍ଟ ଦିଲ୍ଲୀ" ରେ ରହିଛି । 2006 ମସିହା ମଧ୍ୟରେ ସଞ୍ଚାଳନ ଆରମ୍ଭ କରିବା ଯୋଜନା ସହିତ ଇଣ୍ଡିଗୋ ଜୁନ 2005 ମସିହାରେ  "ପ୍ୟାରିସ ଏୟାର ସୋ"  ଅନୁସାରେ $ 6 ବିଲୀୟନର 100 ଏୟାର ବସ 320-200 ବୀମାନ ପାଇଁ ଏକ ଆଦେଶ ଦେଇଥିଲେ । ଏୟାର ଲାଇନ ଜୁଲାଇ 2006 ମସିହାରେ ନିଜର ପ୍ରଥମ 320 ପ୍ରାପ୍ତ କରିଥିଲା ଏବଂ 2015-2016 ପର୍ଯ୍ୟନ୍ତ 100 ବୀମାନ ସାମିଲ କରିବା ପାଇଁ ଯୋଜନା ବନେଇଥିଲା । ଇତିହାସ ଇଣ୍ଡିଗୋର ଆରମ୍ଭ ୨୦୦୬ ମସିହା ପ୍ରାରମ୍ଭରେ ଇଣ୍ଟରଗ୍ଲୋବ ଇଣ୍ଟରପ୍ରାଇଜର ରାହୁଲ ଭାଟ୍ଟିୟା ତଥା ରାକେଶ ଏସ ଗଙ୍ଗବାଲ,  (ଯିଏ ୟୁନାଇଟେଡ ଷ୍ଟେଟସରେ ରହୁଥିବା ଅପ୍ରବାସୀ ଭାରତୀୟ ଅଟନ୍ତି)ଙ୍କଦ୍ୱାରା ହୋଇଥିଲା  । ଫେବୃଆରୀ 2012 ମସିହା ପର୍ଯ୍ୟନ୍ତ ଇଣ୍ଡିଗୋ ବହୁତ ତୀବ୍ର ଭାବେ ବିକାଶ କରିଥିଲା ତଥା ଏହାର ଲାଭରେ ମଧ୍ୟ ବୃଦ୍ଧି ହେଉଥିଲା । ଏହା କିଙ୍ଗଫିସରକୁ ପ୍ରଥମରୁ ହିଁ ପ୍ରତିସ୍ଥାପିତ କରିଦେଇଥିଲା , ଏବେ କିଙ୍ଗଫିସର ଦ୍ୱିତୀୟ ସବୁଠାରୁ ବଡ଼ ବିମାନ ସେବା ଅଟେ । ଲକ୍ଷ ଇଣ୍ଡିଗୋ ଭାରତ ତଥା ବିଦେଶରେ ୩୬ ଲକ୍ଷ ପାଇଁ, ୪୭୫ ଦୈନିକ ବିମାନଦ୍ୱାରା ନିଜ ସେବା ପ୍ରଦାନ କରିଥାଏ । ପାଞ୍ଚ ବର୍ଷର ସଞ୍ଚାଳନ ପରେ ଜାନୁଆରୀ ୨୦୧୧ ମସିହାରେ ଇଣ୍ଡିଗୋକୁ ବିଦେଶରେ ସଞ୍ଚାଳନ ପାଇଁ ଲାଇସେନ୍ସ ମିଳିଗଲା । ଇଣ୍ଡିଗୋର ପ୍ରଥମ ଅନ୍ତରାଷ୍ଟ୍ରୀୟ ବିମାନ ସେବାର ଆରମ୍ଭ ୧ ସେପ୍ଟେମ୍ବର 2011 ମସିହାରେ ଦୁବାଇରୁ ଦିଲ୍ଲୀ ପାଇଁ ହୋଇଥିଲା। ପରେ ଏକ ସପ୍ତାହରେ ଏହା ଅନ୍ତରାଷ୍ଟ୍ରୀୟ ସେବା ବ୍ୟାଙ୍କକ, ସିଙ୍ଗାପୁର, ମାସ୍କଟ ଏବଂ କାଠମାଣ୍ଡୁ ପାଇଁ ନୂଆଦିଲ୍ଲୀ ଓ ମୁମ୍ବାଇରୁ ଆରମ୍ଭ କରିଦିଆ ଗଲା । ଇଣ୍ଡିଗୋ ରାମ୍ପ ଇଣ୍ଡିଗୋର ସବୁଠାରୁ ବଡ଼ ବିଶେଷତା ହେଉଛି ତାହାର   ରାମ୍ପ  (ଗଡାନିଆ ଚଟାଣ) ସେବା ଅଟେ  । ଅଶକ୍ତ  (ପଙ୍ଗୁ/ଅଥର୍ବ) ଲୋକମାନଙ୍କ ସୁବିଧା ପାଇଁ ଏଥିରେ ରାମ୍ପ ସୁବିଧାକୁ ଏପରି ତିଆରି ହୋଇଛି କି, ଲୋକମାନେ ନିଜ ହ୍ବିର୍ଲ ଚେୟାରରେ ବସି ବିମାନ ଭିତରକୁ ଅତି ଆରାମରେ ଯାଇପାରିବେ । ଇଣ୍ଡିଗୋ ଇଣ୍ଡିଗୋରେ ନିମ୍ନଲିଖିତ ବିମାନ ସାମିଲ ରହିଛି   ସେବା ଅଳ୍ପ ଟଙ୍କାରେ ସେବା ହେବା କାରଣରୁ ଇଣ୍ଡିଗୋର କୌଣସି ମଧ୍ୟ ବିମାନ ସେବାରେ ବିଜନେସ କ୍ଲାସ ଏବଂ ଫାଷ୍ଟ କ୍ଲାସ ବିଭାଗ ରହିନାହିଁ । ଏଥିରେ କେବଳ ଶସ୍ତା ସିଟର ସୁବିଧା ରହିଛି । ନିଜ ଭଡ଼ାକୁ କମ କରିବା ପାଇଁ ଇଣ୍ଡିଗୋ କୌଣସି ପ୍ରକାରର ନିଶୁଳ୍କ ଭୋଜନର ସୁବିଧା ଉଡିବା ସମୟରେ ପ୍ରଦାନ କରେନାହିଁ । ପୁରସ୍କାର ଓ ଉପଲବ୍ଧି ଇଣ୍ଡିଗୋକୁ ନିମ୍ନଲିଖିତ ପୁରସ୍କାରଦ୍ୱାରା ସମନ୍ୱିତ କରାଯାଇଛି।   ସର୍ବଶ୍ରେଷ୍ଠ କାମ ଟଙ୍କା ଯୁକ୍ତ ସେବା, ଏୟାରଲାଇନ ପ୍ୟାସେଞ୍ଜର ଆସୋସିଏସନ ଅଫ ଇଣ୍ଡିଆ  ୨୦୦୭ ଦ୍ୱାରା। ସର୍ବଶ୍ରେଷ୍ଠ କାମ ଟଙ୍କା ଯୁକ୍ତ ସେବା, ଗାଲିଲିଓ ଏକପ୍ରେସ ତ୍ରିବଲ ଆୱାର୍ଡ  (୨୦୦୮) ମସିହା ଅନୁସାରେ ସର୍ବଶ୍ରେଷ୍ଠ କାମ ଟଙ୍କା ଯୁକ୍ତ ସେବା, ଆବାଜର ତ୍ରିବଲ ଆୱାର୍ଡ  (୨୦୦୯) ମସିହାରେ ସର୍ବଶ୍ରେଷ୍ଠ କାମ ଟଙ୍କା ଯୁକ୍ତ ସେବା , ସ୍କାଇଟ୍ରାକ୍ସ ଆୱାର୍ଡ  (୨୦୧୦,୧୧,୧୨ ଏବଂ ୧୩) ମସିହାରେ ପ୍ରାପ୍ତ ହୋଇଥିଲା  ।
ହିନ୍ଦୁ ଜ୍ୟୋତିଷ ମତେ ୨୭ଟି ନକ୍ଷତ୍ର ମଧ୍ୟରୁ ତ୍ରିବିଂଶତମ ନକ୍ଷତ୍ର ହେଉଛି ଧନିଷ୍ଠା । ରାଶିଚକ୍ର  (ଅପମଣ୍ଡଳ)ରେ ମକର ରାଶିରେ ୨୩ ଡିଗ୍ରୀ ୨୦ ମିନିଟରୁ କୁମ୍ଭ ରାଶିରେ ୦୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ  । ଜ୍ୟୋତିଷୀୟ ପରିଚୟ ହିନ୍ଦୁ ଜ୍ୟୋତିଷରେ ରାଶିଚକ୍ର  (୩୬୦ ଡିଗ୍ରୀ)କୁ କାଳ୍ପନିକ ୨୭ ଭାଗରେ ବିଭକ୍ତ କରାଯାଇଛି  । ପ୍ରତ୍ୟେକ ଭାଗ ଅର୍ଥାତ୍‌ ୧୩ ଡିଗ୍ରୀ ୨୦ ମିନିଟ ଅଂଶ ଗୋଟିଏ ଗୋଟିଏ ନକ୍ଷତ୍ର ନାମରେ ନାମିତ । ନକ୍ଷତ୍ରମାନଙ୍କୁ ହିନ୍ଦୁ ଜ୍ୟୋତିଷମାନେ ୨୭ଟି ସ୍ୱତନ୍ତ୍ର ତାରକାପୁଞ୍ଜରେ ବିଭକ୍ତକରି ପ୍ରତ୍ୟେକଙ୍କୁ ଗୋଟିଏ ଲେଖାଁଏ ସ୍ୱତନ୍ତ୍ର ନାମ ଦେଇ ଅଛନ୍ତି । ପୁଣି ପ୍ରତ୍ୟେକ ନକ୍ଷତ୍ରକୁ ଚାରି ପାଦରେ ବିଭକ୍ତ କରାଯାଇଛି । ଚନ୍ଦ୍ରର ଦୈନିକ ଗତି ପ୍ରାୟ ୧୩ ଡିଗ୍ରୀ ୨୦ ମିନିଟ ହୋଇଥିବାରୁ ଏହା ଗୋଟିଏ ଦିନ ଗୋଟିଏ ନକ୍ଷତ୍ରରେ ଅବସ୍ଥାନ କରିଥାଏ । ତେଣୁ ବୈଦିକ ଜ୍ୟୋତିଷରେ ନକ୍ଷତ୍ର ସହିତ ଚନ୍ଦ୍ରର ସମ୍ବନ୍ଧ ଅତି ନିବିଡ । ବୈଦିକ ଜ୍ୟୋତିଷ ମତରେ ବ୍ୟକ୍ତିର ଜନ୍ମ ସମୟରେ ଚନ୍ଦ୍ର ଯେଉଁ ନକ୍ଷତ୍ରରେ ଅବସ୍ଥାନ କରୁଥାନ୍ତି, ବ୍ୟକ୍ତିର ସେହି ଜନ୍ମ ନକ୍ଷତ୍ର ହୁଏ । ତେବେ ଅଶ୍ୱିନୀଠାରୁ ରେବତୀ ପର୍ଯ୍ୟନ୍ତ ୨୭ ନକ୍ଷତ୍ର ମଧ୍ୟରେ ଚାନ୍ଦ୍ରମାନ ମାସକୁ ବାଣ୍ଟିଲା ବେଳକୁ କିଛି ନିଅଣ୍ଟ ଦେଖାଯିବାରୁ ହିନ୍ଦୁ ଜ୍ୟୋତିଷମାନେ ଅଭିଜିତ ନକ୍ଷତ୍ରକୁ ଅଷ୍ଟାବିଂଶ ନକ୍ଷତ୍ର ରୂପେ ଗଣନା କରିଅଛନ୍ତି । ବିଶେଷତ୍ୱ ହିନ୍ଦୁ ଜ୍ୟୋତିଷ ମତେ ଧନିଷ୍ଠା ନକ୍ଷତ୍ର ଦୁଇଗୋଟି ତାରାପୁଞ୍ଜର ( : , : ) ସମାହାର  । ଏହି ତାରାପୁଞ୍ଜ ଏକ ହାତୀର ବଂଶୀ ଆକୃତିରେ ଦୃଶ୍ୟମାନ ହେଉଥିବାରୁ ନକ୍ଷତ୍ରର ନାମ ଧନିଷ୍ଠା । ଧନିଷ୍ଠା ରାଶିଚକ୍ରରେ ମକର  (ରାଶି)ରେ ୨୩ ଡିଗ୍ରୀ ୨୦ ମିନିଟରୁ କୁମ୍ଭ ରାଶିରେ ୦୬ ଡିଗ୍ରୀ ୪୦ ମିନିଟ ଯାଏଁ ବ୍ୟାପ୍ତ  । ମଙ୍ଗଳ ଏହାର ଅଧିପତି । ବୈଦିକ ଜ୍ୟୋତିଷମତେ ଏହି ନକ୍ଷତ୍ର ରାକ୍ଷସଗଣ ଓ ସତ୍ତ୍ୱଗୁଣ ସହ ସମ୍ବନ୍ଧିତ । ବୈଦିକ ଜ୍ୟୋତିଷ ମତେ ଧନିଷ୍ଠା ନକ୍ଷତ୍ର ଲିଙ୍ଗ ଭେଦରେ ସ୍ତ୍ରୀ ଏବଂ ଜାତି ଭେଦରେ ଶୁଦ୍ର । ଧନିଷ୍ଠା ନକ୍ଷତ୍ରରେ ଜନ୍ମିତ ବ୍ୟକ୍ତିବିଶେଷ ବୁଦ୍ଧିମାନ ଏବଂ ଈଶ୍ୱର ବିଶ୍ୱାସୀ ହୋଇଥାଆନ୍ତି । ସାଧାରଣତଃ ବୈଦିକ ଜ୍ୟୋତିଷ ମତେ ହିନ୍ଦୁ ପରିବାରରେ ନବଜାତ ଶିଶୁର ଜନ୍ମ ବେଳେ ନିର୍ଦ୍ଦିଷ୍ଟ ନକ୍ଷତ୍ରରେ ଚନ୍ଦ୍ରର ଅବସ୍ଥାନକୁ ନେଇ ନବଜାତକର ନାମକରଣ କରାଯିବାର ପ୍ରଥା ପ୍ରଚଳିତ । ଧନିଷ୍ଠା ନକ୍ଷତ୍ରରେ ଚନ୍ଦ୍ର ଅବସ୍ଥାନ କରୁଥିଲେ, ଚାରିପାଦ କ୍ରମରେ ନବଜାତକର ନାମର ପ୍ରଥମ ଅକ୍ଷର ନିମ୍ନପ୍ରକାରେ ହେବ ।
ରାଜଧାନୀ ଏକ୍ସପ୍ରେସ ଏକ ଟ୍ରେନ ସେବା ଯାହା ଶ୍ରୀଲଙ୍କା ଦେଶରେ ପ୍ରଚଳିତ । ବ୍ଲୁ ଲାଇନ କମ୍ପାନୀ ସହ ଏହି ସେବା ଶ୍ରୀଲଙ୍କାର ମୁଖ୍ୟ ସହର ମାନଙ୍କରେ ବିଭିନ୍ନ ମାର୍ଗରେ ଉତ୍ତମ ସେବା ଯୁକ୍ତ ବଗିଦ୍ୱାରା ରେଳ ସେବା ପ୍ରଦାନ କରିଥାଏ । ଏହି କମ୍ପାନୀ ନିଜେ କୌଣସି ଟ୍ରେନ ନା ଚଳେଇ ଶ୍ରୀଲଙ୍କା ରେଳବାଇଦ୍ୱାରା ପ୍ରଚଳିତ ଟ୍ରେନରେ ସବୁ ସୁବିଧା ଯୁକ୍ତ ଶୀତତାପ ନିୟନ୍ତ୍ରିତ ଆରାମଦାୟକ କାର ଯୋଡି ଏହି ସେବା ପ୍ରଦାନ କରିଥାଏ । ବିବରଣୀ ଯଦିଓ ରାଜଧାନୀ ଏକ୍ସପ୍ରେସ ନାମରେ ନମିତା ବଗି ସବୁ ଶ୍ରୀଲଙ୍କା ରେଳବିଭାଗଦ୍ୱାରା ଚାଲୁଥିବା ଟ୍ରେନରେ ଯୋଡ଼ା ହେଇ ଚାଲେ , ରାଜଧାନୀ ଏକ୍ସପ୍ରେସ ତାର ସ୍ୱତନ୍ତ୍ର ସୁବିଧା ଉପଲବ୍ଧ କରେଇ ଥାଏ । ଶ୍ରୀଲଙ୍କାର ଉତ୍ଚ ମଧ୍ୟବିତ୍ତ ଓ ପର୍ଯ୍ୟଟକ ମାନକ ପାଇଁ ଏହି ସେବା ଉପଲବ୍ଧ । ଶ୍ରୀଲଙ୍କା ରେଳବାଇ ପ୍ରଚଳିତ ପ୍ରଥମ ଶ୍ରେଣୀ ମାହାସୁଲ ଉପରେ ଏହି କମ୍ପାନୀ ନିଜର ପ୍ରଦତ୍ତ ସୁବିଧା ପାଇଁ ମଧ୍ୟ ଅତିରିକ୍ତ ଭଡା ନେଇଥାଏ । ଇତିହାସ ବ୍ଲୁ ଲିନେ କମ୍ପାନୀଦ୍ୱାରା ଏହି ରାଜଧାନୀ ଏକ୍ସପ୍ରେସ ସେବା ପ୍ରଥମ କରି ଅକ୍ଟୋବର 1, 2011ରେ ।କାଣ୍ଡୀ ଇଣ୍ଟରସିଟିରୁ ଆରମ୍ଭ ହେଇଥିଲା । ଏହା ସହ ଔ ଏକ କମ୍ପାନୀଦ୍ୱାରା ନାମକ ସେବା ମଧ୍ୟ ଆରମ୍ଭ ସେହି ଦିନଠାରୁ ଆରଭ ହେଇଥିଲା .. ସେବା ସମୂହ ରାଜଧାନୀ ଏକ୍ସପ୍ରେସ ସେବା ପାଇଁ ରୋମାନିୟାରେ ନିର୍ମିତ ଅତ୍ୟାଧୁନିକ ବଗିର ବ୍ୟବହାର କରାଯାଏ । ପୂର୍ବରୁ ୧୯୯୦ଦଶକରେ ସେହି ବଗି ସବୁ ଶ୍ରୀଲଙ୍କା ରେଳବାଇଦ୍ୱାରା ଆମଦାନୀ ହେଇଥିଲା । ସେସବୁକୁ ୨୦୧୧/୨୦୧୨ ରେ ପୁନର୍ବିନ୍ୟାସ ତଥା ନବୀକରଣ କରାଯାଇ ରାଜଧାନୀ ଏକ୍ସପ୍ରେସ ବଗି ଭାବରେ ବ୍ୟବହାର କରାଗଲା ।
ସବ୍ୟସାଚୀ ମହାପାତ୍ର  (ଜନ୍ମ ୨୭ ଅଗଷ୍ଟ ୧୯୫୦) ଓଡ଼ିଆ କଥାଚିତ୍ର ଜଗତର ଜଣେ ପ୍ରଯୋଜକ ଓ ନିର୍ଦ୍ଦେଶକ  ।
ପ୍ରିୟା ବଦଲାନି  ହିନ୍ଦୀ :            ; ଜନ୍ମ: ୨୭ ଜାନୁଆରୀ ୧୯୭୫  ଜଣେ ଭାରତୀୟ ଅଭିନେତ୍ରୀ ଓ ପୂର୍ବତନ ମଡେଲ୍ । ସେ ହିନ୍ଦୀ କଥାଚିତ୍ର ଓ ଟିଭି ଧାରାବାହିକରେ କାମ କରନ୍ତି । ଜୀ ଟିଭିରେ ପ୍ରସାରିତ ଧାରାବାହିକ ଜବ୍ ଲଭ୍ ହୁଆରେ ଆନ୍ୟା ଶର୍ଫ ଭୂମିକାରେ ଅଭିନୟ ପାଇଁ ଜଣାଶୁଣା । ସେ ଆମୀର ଖାନ୍‌ଙ୍କ ସହିତ କୋକା-କୋଲା ବିଜ୍ଞାପନରେ ପ୍ରଥମେ କାମ କରିବା ଆରମ୍ଭ କରିଥିଲେ । ୨୦୦୪ ମସିହାରେ, ସେ ନାଚ୍ କଥାଚିତ୍ରରେ ଅଭିନୟ କରିଥିଲେ । ଧାରାବାହିକରେ ଅଭିନୟ କରିବା ପୂର୍ବରୁ ସେ ଅନ୍ୟ ଏକ କଥାଚିତ୍ର ସିଲ୍‌ସିଲେରେ ମଧ୍ୟ କାମ କରିଥିଲେ । ବ୍ୟକ୍ତିଗତ ଜୀବନ ବଦଲାନି ୧୯୭୫ ମସିହାର ଜାନୁଆରୀ ୨୭ ତାରିଖରେ, ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ଜଣେ ଗ୍ରାଫିକ୍ ଡିଜାଇନର୍ ଭାବରେ ପାଠ ପଢ଼ୁଥିବାବେଳେ ଫ୍ୟାସନ୍ ଫଟୋଗ୍ରାଫର୍ ଭାବରେ କାମ କରିବା ଆରମ୍ଭ କରିଥିଲେ । ଅଭିନୟ ଜୀବନ ସେ ଜଣେ ମଡେଲ୍ ଭାବରେ କୋକା-କୋଲାର ବିଜ୍ଞାପନରେ ଆମୀର ଖାନ୍‌ଙ୍କ ସହିତ କାମ କରିଥିଲେ । ସେ ଫେୟାର୍ ଆଣ୍ଡ୍ ଲଭଲି, ବାଟିକା, ହାନସେଲ ଭଳି ଅନେକ କମ୍ପାନୀ ପାଇଁ ମଧ୍ୟ କାମ କରିଛନ୍ତି । ୨୦୦୪ ମସିହାରେ, ନାଚ୍ ଓ ୨୦୦୫ ମସିହାରେ ସିଲ୍‌ସିଲେରେ କାମ କରିଥିଲେ । ସେ ଦି ଫ୍ୟାସନ୍ ମାଗାଜିନ୍‌ରେ ମଧ୍ୟ ସ୍ଥାନ ପାଇଥିଲେ, ଯେଉଁଠାରେ ସେ ଭାରତର ସବୁଠାରୁ ଆକର୍ଷଣୀୟ ମହିଳା ତାଲିକାରେ ୨୪ ତମ ସ୍ଥାନରେ ରହିଥିଲେ । ୨୦୦୭ ମସିହାରେ, ସେ ଜୀ ଟିଭିରେ ପ୍ରସାରିତ ଧାରାବାହିକ ଜବ୍ ଲଭ୍ ହୁଆରେ କାମ କରିଥିଲେ ।
ତୁମଗାଁ ଓ ଅନ୍ୟାନ୍ୟ କବିତା ମନୋଜ ଦାସଙ୍କ ରଚିତ କବିତା ଗୁଡ଼ିକର ଏକ କବିତା ସଂକଳନ । ଏହା ୧୯୯୨ ମସିହାରେ ପ୍ରକାଶିତ ହୋଇଥିଲା । ସଂକଳନ ବିଷୟବସ୍ତୁ ସଂପୂର୍ଣ୍ଣ ସଂକଳନଟିରେ ମୋଟ ୬୫ଟି କବିତା ରହିଛି ।
ଦେବଗିରି ଏକ୍ସପ୍ରେସ ଭାରତୀୟ ରେଳବାଇର ଦକ୍ଷିଣ କେନ୍ଦ୍ର ରେଳ ଡିଭିଜନଦ୍ୱାରା ଚାଳିତ ଏକ ଟ୍ରେନ । ଏହା ମୁମ୍ବାଇ ଓ ସିକନ୍ଦରାବାଦ ମଧ୍ୟରେ ଚଳାଚଳ କରେ । ପ୍ରଥମେ ସିକନ୍ଦରାବାଦରୁ ମନ୍ମଦ ଯାଏ କଲ୍ୟାଣ ଜଙ୍କସନ ଦେଇ ଚାଲୁଥିବା ଏହି ଟ୍ରେନ ପରେ ମୁମ୍ବାଇ ଯାଏ ପରିବର୍ଧିତ ହେଇଥିଲା । ଏହା ଔରଙ୍ଗାବାଦ , ଜାଲଣା , ପୂର୍ଣା , ନାନ୍ଦେଦ , ନିଜାମାବାଦ ଦେଇ ଯାତାୟତ କରେ । ଏହା ସିଙ୍ଘପୁରୀ ଏକ୍ସପ୍ରେସ ସହ ବଗି ଭାଗ କରେ । ଇତିହାସ ଦଉଲତାବାଦ ନିକଟସ୍ଥ ଦେବଗିରି ନାମକ ଏକ ପ୍ରାଚୀନ ଏଇତିହାସିକ ସ୍ଥାନ ଅନୁସାରେ ନାମକରଣ ହେଇଥିବା ଏହି ଏକ୍ସପ୍ରେସ ଟ୍ରେନ ମୁମ୍ବାଇରୁ ଔରଙ୍ଗାବାଦ ଚଳାଚଳ କରୁଥିଲା । ଦେବଗିରି ମୂହମ୍ମଦ ବିନ ଟୋଗଲକଙ୍କ ସମୟରେ ଟବକା ଭାରତ ସମ୍ଭ୍ରାଜ୍ୟର ରାଜଧାନୀ ଥିଲା ବୋଲି ଇତିହାସ କହେ । ସେ ଦିଲ୍ଲୀରୁ ଦେବଗିରିକୁ ରାଜଧାନୀ ଉଠେଇ ନେବା ପରେ ପୁନର୍ବାର ସେ ଦିଲ୍ଲୀକୁ ତାଙ୍କର ରାଜଧାନୀ ଉଠେଇ ନେଇଥିଲେ । ଯାତ୍ରାପଥରେ ଟ୍ରେନ ୮୭୮ କିଲୋମିଟର ପଥ ୧୭ ଘଣ୍ଟାରେ ଅତିକ୍ରାନ୍ତ କରେ । ଏହି ଟ୍ରେନ ନାସିକକୁ ହାଇଦ୍ରାବାଦ ସହ ସଂଯୋଗ କରେ । ହାଇଦ୍ରାବାଦର ନିଜାମଙ୍କଦ୍ୱାରା ତିଆରି ହେଇଥିବା ହାଇଦ୍ରାବାଦ - ଗୋଦାବରୀ ଉପତ୍ୟକା ରେଳବାଇର ଟ୍ରାକରେ ଏହି ଟ୍ରେନ ଚାଲିଥାଏ ।
ସାକ୍ଷୀ ମାଲିକ,  (ଜନ୍ମ ୩ ସେପ୍ଟେମ୍ବର ୧୯୯୨ ) ଜଣେ ଭାରତୀୟ ଫ୍ରି ଷ୍ଟାଇଲ ମହିଳା କୁସ୍ତିବିଦ  । ସେ ପ୍ରଥମ ଭାରତୀୟ ମହିଳା ଭାବରେ ଏକ ଗ୍ରୀଷ୍ମକାଳୀନ ଅଲିମ୍ପିକରେ ପଦକ ପ୍ରାପ୍ତ ହେଇଥିଲେ । ସେ ଏହି ବିରଳ କୃତି ୨୦୧୬ ମସିହାରେ ବ୍ରାଜିଲର ରିଓଠାରେ ହେଇଥିବା ଅଲିମ୍ପିକ କ୍ରୀଡ଼ାରେ ୫୮ କିଲୋଗ୍ରାମ ବର୍ଗର ମହିଳା ଫ୍ରିଷ୍ଟାଇଲ କୁସ୍ତିରେ ହାସଲ କରିଥିଲେ । ଏହା ବ୍ୟତୀତ ସେ ଭାରତର ଅଲିମ୍ପିକରେ ମେଡାଲ ହାସଲ କରିଥିବା ଚତୁର୍ଥ ମହିଳା ହେଇଥିଲେ । ସେ ବିନେଶ ଫୋଗତ , ବବିତା କୁମାରୀ ଓଗୀତା ଫୋଗତଙ୍କ ସହ କ୍ରୀଡ଼ା ଉତ୍କର୍ଷତା କାର୍ଯ୍ୟକ୍ରମରେ ରହିଛନ୍ତି । ଅଲିମ୍ପିକ ବ୍ୟତୀତ ସେ ୨୦୧୪ କମନୱେଲ୍‌ଥ ଗେମରେ ରୌପ୍ୟ ଓ ୨୦୧୫ ମସିହାରେ ଦୋହାରେ ହେଇଥିବା ଏସୀୟ କୁସ୍ତି ଚମ୍ପିୟାନଶିପରେ ବ୍ରୋଞ୍ଜ ପଦକ ମଧ୍ୟ ହାସଲ କରିଥିଲେ । ପ୍ରାରମ୍ଭିକ ଜୀବନୀ ସାକ୍ଷୀଙ୍କ ଜନ୍ମ ହରିଆଣା ରାଜ୍ୟର ରୋହତକ ଜିଲ୍ଲାର ମୋଖରା ଗ୍ରାମରେ ହେଇଥିଲା । ତାଙ୍କ ପିତା ଶିଖବିର ଦିଲ୍ଲୀ ପରିବହନ କର୍ପୋରେସନର ଜଣେ ବସ କଣ୍ଡକ୍ଟର ଭାବେ କାର୍ଯ୍ୟ କରନ୍ତି । ତାଙ୍କ ମାଁ ସ୍ଥାନୀୟ ଅଙ୍ଗନବାଡିରେ ପରିଚାଳକ ଭାବରେ କାର୍ଯ୍ୟ କରନ୍ତି । . ତାଙ୍କ ପିତାମହ ବଡଲୂ ରାମ ଜଣେ ମଲ୍ଲଯୋଦ୍ଧା ଥିଲେ ଓ ସାକ୍ଷୀ କୁସ୍ତି ପ୍ରତି ତାଙ୍କଠାରୁ ପ୍ରେରିତ ହେଇଥିଲେ । . ସେ ମାତ୍ର ୧୨ ବର୍ଷ ବୟସରେ ରୋହତକର ଛୋଟୁ ରାମ ଷ୍ଟାଡିୟମରେ କୁସ୍ତି ଅଭ୍ୟାସ ଆରମ୍ଭ କରିଥିଲେ । କ୍ରୀଡ଼ା ଅବଦାନ ପେଷାଦାର କୁସ୍ତିରେ ସାକ୍ଷୀଙ୍କ ପ୍ରଥମ ଆନ୍ତର୍ଜାତିକ ସଫଳତା ୨୦୧୦ ମସିହା ବିଶ୍ୱ ଜୁନିଅର ଚମ୍ପିୟାନଶିପରେ ହେଇଥିଲା ଓ ସେ ସେଥିରେ ୫୮ କିଲୋଗ୍ରାମ ବର୍ଗରେ ବ୍ରୋଞ୍ଜ ପଦକ ପାଇଥିଲେ । ୨୦୧୪ ମସିହାରେ ସେ ଦାଭେ ସ୍କୁଲ୍ଜ ଆନ୍ତର୍ଜାତିକ ମହିଳା କୁସ୍ତି ପ୍ରତିଯୋଗୀତାରେ ସେ ୬୦ କିଲୋଗ୍ରାମ ବର୍ଗରେ ଭାଗ ନେଇ ସ୍ୱର୍ଣ୍ଣ ପଦକ ପାଇଥିଲେ । ୨୦୧୪ ମସିହା ଗ୍ଲାସଗୋଠାରେ ହେଇଥିବା କମନୱେଲ୍‌ଥ କ୍ରୀଡ଼ାରେ ସେ ଚମତ୍କାର ପ୍ରଦର୍ଶନ ଜରିଆରେ ଫାଇନାଲକୁ ପହଞ୍ଚି ଥିଲେ । ସେଥିରେ ସେ ହଋ ଯାଇ ରୌପ୍ୟ ପଦକ ପାଇଥିଲେ । ସେହି ବର୍ଷ ସେ ଟାସକେଣ୍ଟ ଠାରେ ହେଇଥିବା ବିଶ୍ୱ ଚମ୍ପିୟାନଶିପରେ କ୍ୱାଟର ଫାଇନାଲ ଯାଇ ପହଞ୍ଚିଥିଲେ ମଧ୍ୟ ପଦକ ପାଇ ନଥିଲେ । ୨୦୧୫ ମସିହା ଦୋହା ଏସୀୟ କ୍ରୀଡ଼ାରେ ସେ ବ୍ରୋଞ୍ଜ ପଦକ ପାଇଥିଲେ । ଦିଲ୍ଲୀଠାରେ ସେ ପ୍ରୋ -ରେସଲିଙ୍ଗ ଲିଗରେ ସେ ପେଷାଦାର କୁସ୍ତିବିଦ ଭାବରେ ଭାଗନେଇଥିଲେ । ବ୍ୟକ୍ତିଗତ ଜୀବନୀ ସାକ୍ଷୀ ବର୍ତ୍ତମାନ ଭାରତୀୟ ରେଳ ବିଭାଗରେ ଦିଲ୍ଲୀଠାରେ ବାଣିଜ୍ୟ ବିଭାଗରେ କାର୍ଯ୍ୟରତ । ରିଓ ଅଲିମ୍ପିକରେ ପଦକ ପାଇବା ପରେ ତାଙ୍କୁ ଅଫିସର ଭାବରେ ପଦୋନ୍ନତି ପ୍ରଦାନ କରାଯାଇଥିଲା । . ସେ ରୋହତକଠାରେ ଥିବା ମହର୍ଷି ଦୟାନନ୍ଦ ବିଶ୍ୱବିଦ୍ୟାଳୟରୁ ଶାରୀରିକ ଶିକ୍ଷା ବିଭାଗରେ ସ୍ନାତକୋତ୍ତର   ଡିଗ୍ରୀ ହାସଲ କରିଥିଲେ ।
ଅନାମିକା ନାୟିକା, ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦୀପକ ମିଶ୍ର । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର, ଏଲିନା ସାମନ୍ତରାୟ ଓ ପ୍ରିୟା ଚୌଧୁରୀ । ଏହି କଥାଚିତ୍ରଟି ୨୦୨୨ ମସିହାର ଜାନୁଆରୀ ୧୬ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଦେବାଶିଷ ପାତ୍ର ପ୍ରିୟା ଚୌଧୁରୀ ଏଲିନା ସାମନ୍ତରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିଭୂତି ଭୂଷଣ ଗଡ଼ନାୟକ । ଗୀତିକାର ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ଗୀତ ରଚନା କରିଥିଲେ । କୁଳଦୀପ ପଟ୍ଟନାୟକ, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।